
O Strategie europeană pentru reziliența în domeniul apei

1.	INTRODUCERE – STABILIREA CONTEXTULUI
Apa este viață. Ființele umane, majoritatea speciilor și natura în care trăim și de care depindem nu pot supraviețui fără apă. Mediul nostru, economia noastră, securitatea noastră alimentară și energetică și calitatea vieții noastre se bazează pe o aprovizionare stabilă cu apă de calitate adecvată. 
Cu toate acestea, astăzi nu mai putem considera că apa este de la sine înțeleasă, iar acest lucru afectează cetățenii, întreprinderile și mediul. Europa este continentul cu cea mai rapidă încălzire a Pământului din cauza schimbărilor climatice. Efectele schimbărilor climatice, cum ar fi căldura extremă, inundațiile catastrofale, secetele prelungite și incendiile forestiere, sunt din ce în ce mai frecvente și mai grave și vor continua să se intensifice. Aceste evenimente provoacă efecte asupra sănătății și decese premature, perturbări ale aprovizionării cu energie și cu apă potabilă și pierderi economice[footnoteRef:2] tot mai mari pentru întreprinderi, fermieri și acvacultură. Dacă nu sunt abordate, inegalitățile legate de apă pot afecta coeziunea economică, socială și teritorială generală a UE[footnoteRef:3] și la nivel mondial. Acest lucru este valabil în special pentru regiunile ultraperiferice ale UE, unde presiunile climatice și lacunele în materie de infrastructură fac ca accesul la apă curată și sigură să fie deosebit de dificil. Accesul la apă curată și la un preț accesibil este un drept al omului și un bun public. [2:  	Numai în 2022, seceta a cauzat pierderi fără precedent, de aproximativ 40 de miliarde EUR. Inundațiile au cauzat, între 1980 și 2023, pierderi în valoare de 325 de miliarde EUR. Pe lângă aceste provocări, poluarea apei generează costuri cuprinse între 55 de miliarde EUR și 73 de miliarde EUR. A se vedea studiul Comisiei privind costul inacțiunii, în contextul viitoarei evaluări a punerii în aplicare a politicilor de mediu.]  [3:  	„Ninth Report on Economic, Social and Territorial Cohesion” (Al nouălea raport privind coeziunea economică, socială și teritorială), capitolul 4 „Tranziția verde” 2024 https://ec.europa.eu/regional_policy/information-sources/cohesion-report_en).] 

Reziliența în domeniul apei este o chestiune de securitate și de pregătire pentru situații de criză pentru UE. Apa este o necesitate de bază și o resursă critică. Astfel cum s-a subliniat în strategia privind o uniune a pregătirii pentru situații de criză, securitatea aprovizionării cu apă dulce curată și la prețuri accesibile trebuie să fie „o prioritate orientativă” pentru Uniune[footnoteRef:4].  [4:  	 Strategia Uniunii Europene privind o Uniune a pregătirii, JOIN(2025) 130 final.] 

Investițiile în gestionarea durabilă a apei și în inovare vor consolida întreprinderile europene și vor stimula competitivitatea. Cinci dintre primele zece riscuri globale pe termen lung pentru întreprinderi identificate de Forumul Economic Mondial[footnoteRef:5] sunt legate de apă. Gestionarea nesustenabilă a apei subminează securitatea generală a aprovizionării și competitivitatea noastră, așa cum se recunoaște în Busola pentru competitivitate[footnoteRef:6] și în Pactul pentru o industrie curată[footnoteRef:7]. Acest lucru necesită o mai bună integrare a rezilienței în domeniul apei în deciziile comerciale și o viziune integrată a gestionării durabile a apei, care să reflecte scenariile climatice pe termen lung. [5:  	„Raportul privind riscurile globale 2024”. Aceste cinci riscuri globale majore, inclusiv cele legate de apă, sunt: 1) fenomenele meteorologice extreme, 2) schimbările critice în sistemele terestre, 3) pierderea biodiversității și prăbușirea ecosistemelor, 4) deficitele de resurse naturale și 5) poluarea https://www.weforum.org/publications/global-risks-report-2024/.]  [6:  	COM(2025) 30 final – O Busolă pentru competitivitatea UE.]  [7:  	COM(2025) 85 final – Pactul pentru o industrie curată: o foaie de parcurs comună pentru competitivitate și decarbonizare. ] 

Reziliența în domeniul apei este o oportunitate de afaceri semnificativă pentru industria UE. Europa este lider mondial în domeniul tehnologiei apei, reprezentând 40 % din totalul brevetelor conexe la nivel mondial[footnoteRef:8]. Numai în 2022, sectorul a generat o valoare adăugată de 111,7 miliarde EUR și a sprijinit 1,6 milioane de locuri de muncă în 81 500 de întreprinderi, dintre care majoritatea sunt IMM-uri[footnoteRef:9]. Trebuie să valorificăm această poziție și să consolidăm avantajul competitiv al UE în cadrul pieței unice și în afara acesteia. De exemplu, în anumite sectoare, există potențialul de a reduce costurile legate de apă și de exploatare cu până la 2,8 miliarde EUR pe an, de a crea 9 000 de locuri de muncă suplimentare pe an, dezvoltând în același timp expertiza necesară la nivel mondial[footnoteRef:10].  [8:  	Oficiul European de Brevete, „Innovation in water-related technologies” (Inovarea în domeniul tehnologiilor legate de apă) (iulie 2024), disponibil aici.]  [9:  	Eurostat, „Businesses in the water supply, sewerage, waste management and remediation sector” (Întreprinderile din sectorul alimentării cu apă, al canalizării, al gestionării deșeurilor și al reabilitării) (date extrase în februarie 2025), disponibile aici.]  [10:  	Water Europe (2024), Studiu socioeconomic privind valoarea investițiilor UE în apă.] 

O poziție de lider mondial puternică a Europei în ceea ce privește reziliența în domeniul apei reprezintă o oportunitate de a construi alianțe strategice cu parteneri internaționali. Concurența mondială pentru reducerea aprovizionării cu apă dulce exacerbează conflictele și strămutările. În ritmul actual, cererea de apă la nivel mondial va depăși resursele disponibile cu 40 % în 2030[footnoteRef:11]. La nivel mondial, dezastrele legate de apă au dus la strămutarea a 40 de milioane de persoane și au provocat daune în valoare de peste 480 de miliarde EUR în 2024[footnoteRef:12]. Pornind de la consensul global[footnoteRef:13] potrivit căruia modelul nostru actual de gestionare a apei nu este durabil, UE este hotărâtă să facă din viitoarea Conferință a ONU privind apa din 2026 o etapă importantă în stimularea progreselor în direcția atingerii obiectivelor de dezvoltare durabilă.   [11:  	Raportul Comisiei mondiale pentru economia apei, 2024.]  [12:  	Global water monitor: Raport de sinteză 2024 | PreventionWeb.]  [13:  	Obținut în cadrul Conferinței ONU privind apa din 2023.] 

Având în vedere toate aceste motive, este momentul să plasăm reziliența în domeniul apei în fruntea agendei politice, așa cum au transmis Consiliul European[footnoteRef:14], Parlamentul European[footnoteRef:15] și Comitetul Economic și Social European[footnoteRef:16]. De aceea, în orientările sale politice pentru perioada 2024-2029, președinta von der Leyen a anunțat o nouă strategie europeană pentru reziliența în domeniul apei. Acest lucru ar trebui să ajute toate părțile UE să își îmbunătățească sistemele de gestionare a corpurilor de apă, să abordeze deficitul, să consolideze avantajul inovator competitiv al industriei apei[footnoteRef:17], adoptând în același timp o abordare ecologică și circulară. [14:  	Concluziile Consiliului European din 23 martie 2023 - EUCO 4/23.]  [15:  	Rezoluția Parlamentului European din 7 mai 2025 referitoare la Strategia europeană pentru reziliența în domeniul apei (2024/2104(INI)).]  [16:  	Avizul-umbrelă al CESE „Apel pentru un Pact albastru european” CCMI/209 din 25 octombrie 2023.]  [17:  	În această comunicare, industria apei acoperă întreprinderile – publice sau private – implicate în furnizarea de apă (potabilă) și în tratarea apelor uzate, inclusiv a apelor uzate urbane și industriale. Aceasta include, printre altele, ingineria apei, construirea de infrastructuri de apă, dezvoltarea și furnizarea de echipamente și de tehnologii legate de apă.] 

Statele membre și-au organizat gestionarea apei în moduri diferite, implicând diferite forme de proprietate publică sau privată sau o combinație a celor două. Această strategie respectă pe deplin opțiunile naționale respective și recunoaște că nu există o soluție unică potrivită pentru toate cazurile, în special ținând seama de faptul că disponibilitatea apei variază considerabil de la un stat membru la altul, la fel ca vulnerabilitatea diferitelor sectoare la stresul hidric. 
[bookmark: _Hlk197775003]2.	OBIECTIVELE-CHEIE 
Prezenta strategie stabilește o cale de urmat pentru a asigura reziliența Europei în domeniul apei, fiind ferm ancorată în viziunea pentru 2050 prezentată de UE la Conferința ONU privind apa din 2023 – o Europă rezilientă în domeniul apei, care să asigure securitatea apei pentru toți. Acest lucru implică protejarea și refacerea ecosistemelor acvatice și un echilibru just între aprovizionarea cu apă și cererea de apă, care să răspundă nevoilor actuale, inclusiv exercitarea dreptului omului la apă potabilă sigură și la salubritate, fără a compromite drepturile generațiilor viitoare. 
Pentru a plasa Europa pe calea rezilienței în domeniul apei, trebuie să depunem eforturi în vederea îndeplinirii a trei obiective:

1. refacerea și protejarea ciclului apei ca bază pentru aprovizionarea durabilă cu apă;
2. construirea unei economii inteligente în domeniul apei, împreună cu cetățenii și actorii economici, într-un mod care să sprijine competitivitatea UE, să fie atractiv pentru investitori și să sprijine o industrie a apei prosperă în UE;
3. asigurarea accesului permanent la apă curată și accesibilă ca preț, precum și la servicii de salubritate pentru toți, și consolidarea rolului cetățenilor în direcția rezilienței în domeniul apei.
Legislația și politicile UE, inclusiv Pactul verde european, oferă o bază solidă pentru atingerea acestor obiective[footnoteRef:18]. Statele membre – și autoritățile lor locale sau regionale – sunt adesea cele mai în măsură să se ocupe de gestionarea apei, deoarece cunosc cel mai bine circumstanțele, provocările și soluțiile posibile. Prezenta strategie recunoaște pe deplin faptul că statele membre sunt libere să își organizeze sistemele de alimentare cu apă după cum consideră de cuviință, în limitele legislației UE. Pentru a sprijini inițiativele statelor membre și a consolida cooperarea transfrontalieră în domeniul apei, aceasta identifică cinci domenii de acțiune ale UE: (i) guvernanță și punere în aplicare; (ii) finanțare, investiții și infrastructură; (iii) digitalizare; (iv) cercetare și inovare, industrie și competențe; și (v) securitate și pregătire. [18:  	Pentru o prezentare generală a obiectivelor-cheie stabilite în legislația existentă, a se vedea anexa II.] 

2.1	Refacerea și protejarea ciclului apei ca bază pentru aprovizionarea durabilă cu apă
Buna funcționare a ciclului apei este esențială pentru reziliența în domeniul apei. Apa se deplasează într-un ciclu care stochează, purifică și eliberează în mod natural apă, un proces care depinde de soluri, zone umede, păduri și alte ecosisteme sănătoase. Cu toate acestea, supraexploatarea și gestionarea defectuoasă a resurselor de apă, poluarea, precum și schimbările climatice și degradarea mediului au afectat profund acest ciclu și au redus semnificativ atât cantitatea, cât și calitatea apei. 
Cadrul existent al UE pentru apa dulce, inclusiv Directiva-cadru privind apa[footnoteRef:19], Directiva privind gestionarea riscurilor de inundații[footnoteRef:20] și Regulamentul privind restaurarea naturii[footnoteRef:21], oferă un cadru de reglementare cuprinzător pentru ciclul apei din Europa. Cu toate acestea, va fi necesară o punere în aplicare eficace pentru a restabili ciclul apei în ceea ce privește cantitatea și calitatea. Obiectivul Directivei-cadru privind apa de a atinge o stare bună a tuturor corpurilor de apă până în 2027[footnoteRef:22] și obiectivele Directivei privind gestionarea riscurilor de inundații rămân reperele principale pentru acțiune. Comisia va acorda prioritate asigurării respectării legislației pe baza celei mai recente evaluări a planurilor naționale de management al bazinelor hidrografice (PMBH) și a planurilor de management al riscului de inundații (PMRI), în dialog cu statele membre[footnoteRef:23]. Pentru a sprijini în continuare activitatea statelor membre în ceea ce privește abordarea deficitului de apă și a secetelor, Comisia va elabora indicatori pentru deficitul de apă și va publica orientări tehnice privind planurile de gestionare a secetelor. Regulamentul privind restaurarea naturii oferă ocazia de a sprijini gestionarea cantității de apă și de a spori reziliența la secetă și inundații prin soluții bazate pe natură. Reziliența la schimbările climatice și în domeniul apei trebuie să fie pe deplin integrată în planurile naționale de restaurare care urmează să fie elaborate până în 2026.  [19:  	Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (JO L 327, 22.12.2000, p. 1, ELI: http://data.europa.eu/eli/dir/2000/60/oj).]  [20:  	Directiva 2007/60/CE a Parlamentului European și a Consiliului din 23 octombrie 2007 privind evaluarea și gestionarea riscurilor de inundații (JO L 288, 6.11.2007, p. 27, ELI: http://data.europa.eu/eli/dir/2007/60/oj).]  [21:  	Regulamentul (UE) 2024/1991 al Parlamentului European și al Consiliului din 24 iunie 2024 privind restaurarea naturii și de modificare a Regulamentului (UE) 2022/869 (JO L, 2024/1991, 29.7.2024, ELI: http://data.europa.eu/eli/reg/2024/1991/oj).]  [22:  	Raportul AEM privind starea apei în UE https://www.eea.europa.eu/en/analysis/publications/europes-state-of-water-2024.]  [23:  	Comisia a emis recomandări specifice fiecărei țări pentru 7 clustere de politici: a) acțiuni accelerate de reducere a deficitului de conformitate; b) creșterea investițiilor; c) abordarea presiunilor principale; d) îmbunătățirea rezilienței la fenomenele extreme legate de apă (inclusiv o recomandare specifică privind punerea în aplicare efectivă a directivei privind inundațiile); e) cooperarea transfrontalieră; f) derogările și g) monitorizare, evaluare și raportare. Pentru informații suplimentare, a se vedea https://environment.ec.europa.eu/topics/water/water-framework-directive/implementation-reports_en. ] 

Obiectivul Directivei-cadru „Strategia pentru mediul marin” din 2008 de a atinge o stare ecologică bună a apelor marine până în 2020 nu a fost îndeplinit. Biodiversitatea marină este în declin, iar poluarea râurilor continuă să afecteze viața marină. În urma unei evaluări recente[footnoteRef:24], Comisia va revizui Directiva-cadru „Strategia pentru mediul marin” pentru a îmbunătăți coerența cu acquis-ul UE privind apa dulce, punând accentul pe obținerea de rezultate prin reducerea cerințelor de raportare și prin îmbunătățirea gestionării datelor și a guvernanței în cadrul convențiilor maritime regionale.  [24:  	Evaluarea Directivei-cadru „Strategia pentru mediul marin” (SWD(2025)50) și anexa la aceasta. ] 

Pe lângă legislația existentă, trebuie intensificate eforturile în vederea îmbunătățirii capacității de retenție a apei pe uscat. În conformitate cu pactul european privind oceanele, trebuie să acordăm prioritate utilizării întregului potențial al ecosistemelor noastre pentru stocarea, purificarea, eliberarea și refacerea apei pe uscat și pe mare, pe baza unei abordări „de la sursă la mare”. Pe drumul spre mare, apa dulce este stocată în mod natural în soluri,  păduri, zone umede, zone inundabile și alte ecosisteme. Este necesar să se redreseze funcția de burete natural a peisajelor noastre pentru a reface rezerva noastră de apă subterană și pentru a proteja biodiversitatea. Pentru o mai bună coordonare și extindere a inițiativelor existente[footnoteRef:25] care vizează creșterea reținerii apei pe uscat, Comisia va dezvolta un „mecanism de tip burete” („Sponge Facility”), care va oferi un cadru coerent pentru inițiativele noi și existente de creștere a retenției apei pe uscat. Astfel cum se prevede în viziunea pentru agricultură și sectorul alimentar, Comisia intenționează, de asemenea, să stimuleze și să sprijine practicile agricole care recuperează, mențin sau îmbunătățesc sănătatea solului, cum ar fi agricultura ecologică și abordările agroecologice care rețin apa în sol. În zonele urbane, ar trebui promovate „orașele-burete”, concepute prin soluții bazate pe natură pentru a absorbi și a elibera apa într-un mod controlat. În plus, gestionarea integrată a apelor dulci și marine este esențială. Poluarea râurilor, perturbarea fluxurilor de sedimente și penuria de apă au un impact puternic asupra sănătății ecosistemelor marine și asupra viabilității activităților sociale și economice care depind de acestea, cum ar fi pescuitul, acvacultura sau turismul[footnoteRef:26]. Zonele costiere joacă un rol esențial în ciclul apei și sunt esențiale pentru prevenirea pătrunderii poluării terestre în mare. O amenajare eficace a teritoriului poate reduce vulnerabilitatea comunităților costiere, a orașelor, a porturilor maritime, a deltelor fluviale joase la schimbările climatice, în timp ce porturile maritime trebuie, de asemenea, să contribuie la reducerea la minimum a poluării cauzate de nave prin aderarea la legile și politicile relevante. Acesta este, de asemenea, unul dintre subiectele care trebuie abordate în strategia portuară a UE anunțată de Comisie. În cele din urmă, o gestionare durabilă și integrată a căilor navigabile interioare poate contribui în mod semnificativ la reziliența în domeniul apei, printr-o mai bună adaptare la secete și inundații, menținând în același timp conectivitatea rutelor de navigație. [25:  	Misiunile de adaptare și de protecție a solului, Orientările privind peisajele reziliente la schimbările climatice, Agenda urbană a Uniunii Europene (UAEU) și Parteneriatul tematic pentru „Orașe responsabile în domeniul apei” și proiectul Interreg Regiunea Dunării pentru „orașe-burete”.]  [26:  	Macias, D., Bisselink, B., Carmona-Moreno, C. et al. „The overlooked impacts of freshwater scarcity on oceans as evidenced by the Mediterranean Sea” (Impactul neglijat al deficitului de apă dulce asupra oceanelor, demonstrat în cazul Mării Mediterane.). Nat Commun 16, 998 (2025).] 

Stocarea apei în rezervoare și în alte structuri antropice necesită o  atenție deosebită și o planificare și coordonare atente, deoarece multe sectoare economice au nevoie de o aprovizionare stabilă cu apă și au adesea nevoi diferite de-a lungul anului[footnoteRef:27]. Acțiunile privind gestionarea apei ar trebui să acorde prioritate soluțiilor bazate pe natură, dar trebuie, de asemenea, să se bazeze pe structuri antropice sau pe o combinație a celor două. Planificarea de noi baraje și rezervoare ar trebui să evalueze cu atenție impactul acestora asupra mediului, implicând toți actorii relevanți, și să se asigure că astfel de acțiuni fac parte dintr-o strategie integrată și durabilă de gestionare a apei, care să reflecte pe deplin scenariile și previziunile climatice de referință pe termen lung, pentru a evita investițiile eșuate.   [27:  	Strategia comună de implementare (CIS) în temeiul Ghidului nr. 24 din Directiva-cadru privind apa referitor Managementul bazinelor hidrografice într-un climat în schimbare, disponibil aici. ] 

Calitatea și cantitatea apei sunt două fețe ale aceleiași monede și trebuie să continuăm să depunem eforturi pentru a preveni poluarea la sursă. În 2021, doar 39,5 % din apele de suprafață ale UE aveau o stare ecologică bună și doar 26,8 % aveau o stare chimică bună[footnoteRef:28]. Trebuie intensificate acțiunile și trebuie să se pună accentul pe prevenirea utilizării și gestionării nesustenabile a terenurilor, precum și pe schimbările hidromorfologice, pe gestionarea structurală defectuoasă a apei din cauza captării excesive atât legale, cât și ilegale, pe ineficiența utilizării apei în toate sectoarele și pe poluarea apei legată de activități precum agricultura, producția industrială, mineritul și gestionarea deșeurilor.  [28:  	Raport al Comisiei către Consiliu și Parlamentul European referitor la punerea în aplicare a Directivei-cadru privind apa (2000/60/CE) și a Directivei privind inundațiile (2007/60/CE) (Al treilea set de planuri de gestionare a bazinelor hidrografice, Al doilea set de planuri de gestionare a riscului de inundații), COM(2025) 2 final.] 

Poluarea apei are un impact direct asupra sănătății. Ea poate duce la boli cu transmitere hidrică și poate exacerba rezistența la antimicrobiene. Criza provocată de pandemia de COVID­19 a demonstrat importanța urmăririi agenților patogeni și a parametrilor de sănătate în apele uzate, urmând o abordare de tip „O singură sănătate”, întrucât sănătatea oamenilor, a animalelor, a plantelor și a mediului sunt strâns legate între ele[footnoteRef:29]. Comisia va continua să sprijine consolidarea capacităților și dezvoltarea infrastructurii în materie de supraveghere a apelor uzate, în special deoarece schimbările climatice agravează riscurile pentru sănătate ale bolilor legate de apă[footnoteRef:30].  [29:  	Recomandarea 2023/C 220/01 a Consiliului privind intensificarea acțiunilor UE de combatere a rezistenței la antimicrobiene (RAM); pachetul privind produsele farmaceutice; și Directiva reformată privind epurarea apelor urbane reziduale [(UE) 2024/3019].]  [30:  	Agenția Europeană de Mediu (2024), „Responding to climate change impacts on human health in Europe: focus on floods, droughts and water quality” (Răspunsul la impactul schimbărilor climatice asupra sănătății umane în Europa: accentul pe inundații, secetă și calitatea apei). Raportul AEM 3/2024. ] 

Sunt necesare măsuri urgente pentru a combate poluanții care reprezintă un risc pentru sursele noastre vitale de apă potabilă. Poluanții foarte persistenți, cum ar fi PFAS[footnoteRef:31], continuă să se acumuleze în apele UE și cauzează un impact estimat asupra sănătății cuprins între 52 și 84 de miliarde EUR anual[footnoteRef:32]. Aceasta reprezintă totodată o sursă majoră de îngrijorare publică. Poluarea apei și a mediului marin, inclusiv cea cauzată de microplastice, trebuie abordată de la sursă sau de-a lungul căilor de transmitere, în conformitate cu Planul de acțiune privind reducerea la zero a poluării apei, aerului și solului[footnoteRef:33]. În plus, UE trebuie să depună eforturi decisive pentru a decontamina siturile deja puternic poluate de aceste substanțe – precum și de alte substanțe omniprezente, persistente, bioacumulative și toxice –, în special în cazurile în care astfel de substanțe rămân indispensabile pentru societate și aplicațiile industriale. Decontaminarea ar trebui să se bazeze pe principiul „poluatorul plătește”, cu fonduri publice alocate pentru curățarea siturilor orfane, în cazul cărora nu a putut fi găsită nicio entitate responsabilă. Deși eforturile de remediere sunt foarte costisitoare[footnoteRef:34], cercetarea și inovarea pot reduce în mod semnificativ aceste costuri prin tehnologii noi, inclusiv biotehnologii, care vor fi promovate în cadrul strategiei în domeniul bioeconomiei. În plus, dacă vor fi identificați parteneri dispuși să investească alături de UE, Comisia va prezenta o propunere pentru instituirea unei inițiative public-private cu scopul de a obține un progres tehnologic în dezvoltarea unor metode fezabile și accesibile de detectare și remediere a PFAS și a altor substanțe chimice persistente. [31:  	Substanțe perfluoroalchilate și polifluoroalchilate.]  [32:  	Consiliul nordic al miniștrilor, date din 2019.]  [33:  	Acțiunile de remediere a PFAS prevăzute în prezenta strategie completează eforturile Comisiei de a aborda emisiile de PFAS de la sursă în temeiul legislației REACH privind substanțele chimice. În acest context, trebuie menționat că, până la sfârșitul anului 2025, Comisia preconizează să adopte o restricție privind toate substanțele PFAS din spumele pentru stingerea incendiilor, una dintre principalele surse de emisii.]  [34:  	Costul economic al remedierii contaminării cu PFAS în Europa a fost estimat între 5 și 100 de miliarde EUR pe an, doar sectorul apei confruntându-se cu o creștere de până la 18 miliarde EUR anual pentru tratarea apei potabile, în timp ce costurile pentru tratarea apelor uzate și gestionarea nămolurilor de epurare sunt estimate a fi și mai ridicate. Această estimare a fost realizată în cadrul proiectului Forever Lobbying Project; mai multe informații sunt disponibile la adresa https://foreverpollution.eu/lobbying/. ] 

Limitarea poluării ecosistemelor acvatice cu nutrienți ar trebui plasată în centrul eforturilor de refacere a calității apei. Nutrienții proveniți din agricultură, din așezările urbane și din alte surse au impact asupra sănătății umane și provoacă proliferarea algelor și epuizarea oxigenului, fenomene letale pentru ecosistemele acvatice. Aceasta rămâne o provocare majoră și cauzează pierderi socioeconomice estimate la 75-485 de miliarde EUR pe an numai în ceea ce privește azotul[footnoteRef:35]. Astfel de costuri necesită o acțiune accelerată de la sursă la mare, inclusiv o mai bună punere în aplicare a Directivei privind nitrații în toate statele membre. [35:  	Van Grinsven et al, Costs and Benefits of Nitrogen for Europe and Implications for Mitigation (Costurile și beneficiile azotului pentru Europa și implicațiile atenuării), 2013. Costurile emisiilor de nitrogen și ale daunelor includ emisiile din toate sectoarele în apele de suprafață, subterane și marine, precum și în aer.] 

Comisia va sprijini statele membre în evaluarea reducerilor necesare ale încărcărilor cu nutrienți adaptate la specificul fiecărui caz, inclusiv prin modele îmbunătățite, hărți interactive și schimburi de bune practici. Comisia va continua să susțină o gestionare îmbunătățită și integrată a nutrienților prin intermediul diferitelor foruri existente, va contribui la finanțarea instalațiilor de stocare a gunoiului de grajd și va promova circularitatea nutrienților, care poate contribui la reducerea utilizării îngrășămintelor sintetice. În sinergie cu fluxul de lucru privind creșterea animalelor anunțată în Viziunea pentru agricultură și sectorul alimentar, aceste acțiuni vor completa procesul de elaborare a unei viziuni pe termen lung care să respecte diversitatea producției animaliere în UE, asigurând totodată sustenabilitatea acesteia. De asemenea, ele vor consolida eforturile de încurajare a extensificării agriculturii în regiunile cu o concentrație ridicată de efective de animale.
	Acțiuni emblematice – Refacerea și protejarea ciclului apei
	Calendar

	Stabilirea, inclusiv prin dialoguri structurate cu statele membre, a priorităților de punere în aplicare a Directivei-cadru privind apa și a directivelor privind inundațiile, punând accentul pe calitatea și cantitatea apei. 
	2025-2026

	Revizuirea Directivei-cadru „Strategia pentru mediul marin”.
	2027

	Elaborarea unor indicatori privind deficitul de apă și a unor orientări tehnice privind planurile de gestionare a secetei.
	2026-2027

	Sprijin pentru abordarea principalelor surse de poluare:
· inițiativă public-privată de realizare a unui progres tehnologic în ceea ce privește metodele fezabile și accesibile de detectare și remediere a PFAS și a altor substanțe chimice persistente, în cazul în care se identifică partenerii potriviți;
· lansarea unui set de instrumente de asistență pentru statele membre, menit să sprijine acțiunile de reducere a poluării cu nutrienți, inclusiv prin modele îmbunătățite, hărți interactive și schimburi de bune practici. 
	
2027



2026-2027



2.2	Construirea unei economii inteligente în domeniul apei, care să nu lase pe nimeni în urmă, să sprijine competitivitatea UE și să atragă investitorii
Apa este o resursă finită care trebuie utilizată în mod eficient. Trebuie să reducem cererea în toate sectoarele economiei, prin promovarea economiilor de apă, a utilizării în mod eficient și a reutilizării apei. Având în vedere deficitul tot mai mare de apă și înmulțirea secetelor, acest demers este esențial pentru a asigura în continuare aprovizionarea cu apă, pentru a răspunde cererilor diferiților utilizatori într-un mod echitabil și pentru a sprijini ecosistemele acvatice și terestre. Acest aspect este deosebit de important în regiunile cu „zone fierbinți” critice de supraexploatare, unde deficitul de apă devine sistemic și reprezintă o constrângere semnificativă pentru dezvoltarea economică, inclusiv în unele comunități izolate și insulare, unde disponibilitatea apei dulci este limitată. Pe măsură ce schimbările climatice se intensifică, deficitul de apă va afecta un număr tot mai mare de regiuni[footnoteRef:36]. Eforturile în materie de eficiență trebuie să se concentreze în special asupra celor mai mari utilizatori de apă, actuali și viitori, care au, de asemenea, cel mai mare interes să evite captarea excesivă a apei care ar putea duce la întreruperea aprovizionării.  [36:  	Agenția Europeană de Mediu (AEM), European Climate Risk Assessment (EUCRA) [Evaluarea europeană a riscurilor climatice (EUCRA)], 2024. A se vedea în special capitolul 5 „Securitatea apei” pentru informații detaliate privind deficitul de apă.] 

Utilizarea eficientă a apei este esențială și trebuie să fie o prioritate. Prezenta strategie este însoțită de o recomandare privind aplicarea principiului „eficiența apei înainte de toate”, inspirată din experiența dobândită cu principiul „eficiența energetică înainte de toate”[footnoteRef:37]. Aceasta stabilește principii directoare pentru luarea deciziilor și pentru investiții, pe baza unei ordini de prioritate clare și previzibile, dar flexibile, în ceea ce privește modul în care sunt gestionate cererea și oferta de apă. La nivelul UE, prioritatea ar trebui să fie reducerea cererii și a captărilor excesive. Acest lucru ar trebui urmat de măsuri de eficiență din faza de proiectare și de reutilizare, în timp ce creșterea ofertei ar trebui să fie ultima opțiune.  [37:  	https://energy.ec.europa.eu/topics/energy-efficiency/energy-efficiency-targets-directive-and-rules/energy-efficiency-first-principle_en?prefLang=ro. ] 

[bookmark: _Hlk199164651]Pentru a direcționa acțiunile privind utilizarea eficientă a apei în întreaga UE, având în vedere potențialul de economisire a apei[footnoteRef:38], UE ar trebui să urmărească creșterea eficienței utilizării apei cu cel puțin 10 % până în 2030. Comisia va colabora cu statele membre și cu părțile interesate pentru a elabora o metodologie comună pentru obiectivele privind utilizarea eficientă a apei, ținând seama de diferențele teritoriale și de alte diferențe dintre țări, regiuni și sectoare. Pe această bază, în cadrul revizuirii acestei strategii în 2027, Comisia intenționează să elaboreze criterii de referință comune. Unele state membre au stabilit deja ținte specifice pentru a spori eficiența utilizării apei la nivel național, regional sau de bazin hidrografic[footnoteRef:39]. Statele membre sunt încurajate să își stabilească propriile ținte privind utilizarea eficientă a apei, în funcție de circumstanțele lor naționale.  [38:  	Economii de apă pentru o Europă rezilientă în domeniul apei, Agenția Europeană de Mediu 2025, în curs de publicare.]  [39:  	De exemplu, Franța a stabilit o țintă de reducere a captării apei cu 10 % până în 2030.] 

O economie inteligentă în domeniul apei necesită un control mai bun al resurselor. Pe baza datelor din perioada 2010-2021[footnoteRef:40], 81 % din consumul total de apă revine utilizatorilor care captează apa direct la sursă utilizând sisteme private, iar multe state membre nu dispun de date exacte privind disponibilitatea apei dulci. În conformitate cu Directiva-cadru privind apa, autoritățile trebuie să efectueze evaluări actualizate ale disponibilității apei și ale captărilor de apă de către utilizatorii de apă și să își intensifice eforturile de înregistrare și control al tuturor captărilor, pierderilor și returnărilor. Introducerea contorizării inteligente a apei în toate sectoarele economice va contribui la realizarea unei monitorizări riguroase a fluxurilor de apă și, de asemenea, va ajuta cetățenii și întreprinderile să își gestioneze mai eficient utilizarea apei. Comisia va promova schimbul de bune practici privind echilibrarea apei și contorizarea inteligentă a apei în toate sectoarele economice. De asemenea, Comisia va depune eforturi în vederea lansării unei inițiative a UE privind infrastructura de apă și contorizarea inteligentă pentru toți (a se vedea secțiunea 3.3). În plus, Comisia va evalua, până la sfârșitul anului 2026, calitatea datelor disponibile privind apa și, după caz, va revizui legislația relevantă pentru a introduce noi module de conturi economice de mediu pentru conturile de apă[footnoteRef:41]. [40:  	Water Europe (2024), Studiu socioeconomic privind valoarea investițiilor UE în apă.]  [41:  	Regulamentul (UE) 2024/3024 al Parlamentului European și al Consiliului din 27 noiembrie 2024 de modificare a Regulamentului (UE) nr. 691/2011 în ceea ce privește introducerea de noi module pentru conturile economice de mediu.] 

Trebuie să se acorde o atenție deosebită evaluării și, ori de câte ori este posibil, limitării cererii de apă care decurge din transformarea industrială și digitală curată și sprijinirii acesteia printr-o planificare inteligentă în domeniul apei.  Sectoarele-cheie pentru autonomia strategică a UE, cum ar fi producția de baterii, semiconductorii, hidrogenul, microcipurile și centrele de date, consumă volume mari de apă, adesea apă ultrapură[footnoteRef:42]. În același timp, promovarea tranziției către o energie curată și decarbonizarea sistemului nostru energetic al UE vor contribui la îmbunătățirea gestionării apei[footnoteRef:43]. În acest context, economiile de apă și de energie, care merg de obicei mână în mână, trebuie maximizate, iar reziliența în materie de apă trebuie să beneficieze de o atenție deosebită în amenajarea teritoriului. În special, pentru a promova economiile de apă între centrele de date, Comisia va evalua eficiența energetică și sustenabilitatea generală a acestora și va propune standarde minime de performanță, inclusiv în ceea ce privește consumul de apă[footnoteRef:44]. Pentru a sprijini statele membre în identificarea celor mai bune domenii pentru instituirea unor operațiuni comerciale cu utilizare intensivă a apei și pentru a atrage investițiile necesare în domeniul apei, Comisia va îmbunătăți instrumentele de vizualizare existente care reunesc date de mediu și date referitoare la rețelele de apă și energie. [42:  	Water Europe (2024), Studiu socioeconomic privind valoarea investițiilor UE în apă.]  [43:  	AIE, „Clean energy can help to ease the water crisis” (Energia curată poate contribui la atenuarea crizei apei), 22 martie 2023.]  [44:  	Raport al Comisiei către Consiliu și Parlament în temeiul articolului 12 din Directiva 2023/1791 privind eficiența energetică și de modificare a Regulamentului (UE) 2023/955 (reformare).] 


Reutilizarea sigură a apei în agricultură, în producția de energie și în procesele industriale trebuie să se afle în centrul gestionării integrate a apei. În prezent, doar 2,4 % din apele uzate sunt reutilizate în UE, cu diferențe majore între statele membre, variind de la zero la 80 %[footnoteRef:45]. Comisia va sprijini statele membre prin orientări privind reutilizarea în condiții de siguranță a apei, precum și prin consolidarea capacităților în contextul punerii în aplicare a legislației existente[footnoteRef:46]. Până în iunie 2028, Comisia va evalua Regulamentul privind reutilizarea apei și, ulterior, va lua în considerare extinderea domeniului său de aplicare în așteptarea rezultatelor evaluării. [45:  	Document de lucru al serviciilor Comisiei: Evaluarea impactului care însoțește documentul Propunere de regulament al Parlamentului European și al Consiliului privind cerințele minime pentru reutilizarea apei, SWD(2018) 249 final.]  [46:  	Regulamentul privind reutilizarea apei, Directiva revizuită privind emisiile industriale și Directiva revizuită privind epurarea apelor uzate urbane.] 

În ceea ce privește aprovizionarea publică cu apă, reprezentând 13 % din consumul de apă din UE, trebuie să se pună accentul pe combaterea scurgerilor și a pierderilor neintenționate, susținută de instrumente digitale. Întrucât nivelurile actuale de scurgere la nivel național variază de la 8 % la 57 %, potențialul de îmbunătățire este semnificativ, în special prin contorizarea inteligentă a apei și prin teledetecție. Directiva privind apa potabilă impune statelor membre să reducă scurgerile din rețelele de alimentare cu apă. Statele membre cu niveluri de scurgere a apei care depășesc pragul la nivelul UE – care urmează să fie stabilit până în 2028 – vor trebui să prezinte, până în 2030, planuri naționale de acțiune pentru reducerea scurgerilor din rețelele lor de aprovizionare. 
Sistemele alimentare durabile reprezintă un aliat major pentru reziliența în domeniul apei, iar politica agricolă comună joacă un rol esențial. Agricultura durabilă și gestionarea pădurilor contribuie în mod semnificativ la creșterea rezilienței în domeniul apei și la schimbările climatice, la atenuarea secetelor și a inundațiilor (secțiunea 2.1). Pe de altă parte, producția, prelucrarea, vânzarea cu amănuntul, ambalarea și transportul alimentelor au un impact profund asupra calității și cantității apei. Agricultura reprezintă 51 % din consumul total de apă din UE, cu diferențe foarte semnificative între nordul și sudul Europei[footnoteRef:47]. Viziunea pentru agricultură și sectorul alimentar a subliniat importanța calității și disponibilității apei pentru securitatea alimentară. În plus, pescuitul și maricultura sustenabile ar trebui sprijinite în continuare, deoarece nu implică utilizarea apei dulci.  [47:  	Agenția Europeană de Mediu (2024), Starea apei în Europa 2024. Raportul AEM 7/2024, Oficiul pentru Publicații al Uniunii Europene. https://www.eea.europa.eu/en/analysis/publications/europes-state-of-water-2024.] 

PAC și planurile strategice naționale oferă sprijin pentru practici agricole și investiții care sporesc eficiența utilizării apei și circularitatea și îmbunătățesc retenția apei, reducând în același timp poluarea cu nutrienți și pesticide. Aceasta include, de asemenea, sprijin pentru agricultura ecologică, cu beneficiile multiple ale acesteia legate de sănătatea solului și de limitarea utilizării îngrășămintelor artificiale, a erbicidelor și a pesticidelor. Este esențial să se asigure că statele membre utilizează la maximum aceste posibilități și promovează practici agricole reziliente în domeniul apei, cum ar fi agricultura de precizie, irigarea prin picurare, reutilizarea apei, gestionarea îmbunătățită a solului și utilizarea pesticidelor, elementele de peisaj și culturile mai rezistente la schimbările climatice. În următoarea perioadă de programare, Comisia va continua să stimuleze fermierii să îmbunătățească performanța în materie de mediu și climă a exploatațiilor lor, inclusiv în direcția unei mai bune gestionări a apei. 
Producția de energie eficientă din punctul de vedere al consumului de apă poate avea o contribuție majoră la reziliența în domeniul apei. 17 % din consumul total de apă al UE este utilizat ca intermediar de sinteză sau ca agent de răcire[footnoteRef:48]. În cazul în care sunt identificați partenerii potriviți dispuși să investească alături de UE, Comisia va prezenta o propunere de instituire a unei inițiative public-private pentru a realiza un progres tehnologic în ceea ce privește metodele fezabile și accesibile de răcire uscată. [48:  	Agenția Europeană de Mediu (2024), Starea apei în Europa 2024. https://www.eea.europa.eu/en/analysis/publications/europes-state-of-water-2024.] 

Reziliența în domeniul apei ar trebui integrată în toate sectoarele industriale. Directiva revizuită privind emisiile industriale va asigura faptul că marii actori industriali vor reduce treptat cererea de apă, vor spori eficiența utilizării apei și vor îmbunătăți reutilizarea apei în cadrul proceselor de producție. Eficiența utilizării apei și reutilizarea acesteia ar trebui integrate în sectoarele industriale cele mai mari consumatoare de apă, în special prin intermediul platformelor de sprijin disponibile pentru părțile interesate[footnoteRef:49]. În acest context, Comisia va lansa un proiect-pilot pentru a promova utilizarea eficientă a apei în anumite clustere industriale.   [49:  	De exemplu, actuala Platformă de sprijin a părților interesate privind căile de tranziție.] 

O intensificare a aprovizionării folosind apa de mare pentru a înlocui apa dulce poate face parte din soluție, în special în regiunile grav afectate de deficitul de apă, dacă se realizează în mod sustenabil. Ca parte a unei abordări bazate pe gestionarea integrată, care acordă prioritate reducerii cererii în detrimentul creșterii ofertei în funcție de condițiile locale, desalinizarea apei de mare poate asigura o aprovizionare constantă cu apă dincolo de ciclul hidrologic. Cu toate acestea, ea rămâne o metodă costisitoare, foarte mare consumatoare de energie și cu un impact semnificativ asupra mediului. Prin urmare, Comisia va sprijini inovarea în acest domeniu în vederea limitării consumului de energie și a reducerii emisiilor de gaze cu efect de seră, în special prin promovarea utilizării surselor regenerabile de energie. Soluțiile inovatoare ar trebui, de asemenea, să atenueze impactul eliminării saramurii asupra mediului și să sporească reciclarea și reutilizarea energiei și a mineralelor din saramură în sectorul industrial. 
	Acțiuni emblematice - Construirea unei economii inteligente în domeniul apei, care să nu lase pe nimeni în urmă, să sprijine competitivitatea UE și să atragă investitorii
	Calendar

	Recomandarea privind principiul „eficiența apei înainte de toate”, orientări și raportul AEM privind potențialul neexploatat de utilizare eficientă a apei.
	2025-2026


	Sprijinirea adoptării practicilor de reutilizare a apei și dincolo de agricultură și revizuirea Regulamentului privind reutilizarea apei.
	2026-2028


	Aprovizionarea publică cu apă: 
· sprijin pentru reducerea scurgerilor și modernizarea infrastructurii și evaluarea aprofundată a datelor.
	2025-2028

	Agricultură: 
· maximizarea utilizării planurilor strategice PAC pentru reziliența în domeniul apei prin schimbul de cunoștințe și soluții inovatoare promovate de rețeaua PAC a UE, prin Parteneriatul european pentru inovare (PEI-AGRI), precum și prin servicii îmbunătățite și independente de consiliere agricolă;
· în următoarea perioadă de programare, continuarea acordării de stimulente fermierilor în vederea îmbunătățirii performanței în materie de mediu și climă a exploatațiilor lor, inclusiv în direcția unei mai bune gestionări a apei.
	2025-2026

	Industrie și energie: 
· lansarea unui proiect-pilot pentru promovarea utilizării eficiente a apei, inclusiv a tehnologiilor fără apă și cu ciclu închis al apei, în anumite clustere industriale;
· includerea utilizării apei printre parametrii unui sistem comun al Uniunii de evaluare a sustenabilității centrelor de date și propunerea de standarde minime de performanță privind consumul de apă;
· inițiativă public-privată de realizare a unui progres tehnologic în ceea ce privește metodele fezabile și accesibile pentru răcirea uscată, în cazul în care se identifică partenerii potriviți.
	2025-2027



2.3	Asigurarea apei curate și la prețuri accesibile pentru toți, responsabilizarea consumatorilor și a altor utilizatori
Accesul la apă potabilă sigură și curată și la salubritate este un drept al omului. Trei decenii de dezvoltare și punere în aplicare a legislației UE privind apa, inclusiv a Directivei privind apa potabilă și a Directivei privind epurarea apelor uzate urbane, în paralel cu investițiile semnificative ale UE, au asigurat, în general, accesul la apă potabilă sigură și la salubritate în întreaga UE, în conformitate cu Pilonul european al drepturilor sociale[footnoteRef:50]. Cu toate acestea, 1,5 % din populația UE trăiește fără instalații sanitare de bază, iar aproximativ 4 % nu au acces adecvat la apă potabilă sigură. Acțiunile în acest domeniu trebuie să asigure eforturi favorabile incluziunii și echitabile, care să răspundă nevoilor femeilor și ale grupurilor vulnerabile, cum ar fi persoanele cu handicap și minoritățile, precum și în regiunile UE cel mai puțin prospere, pentru a promova coeziunea socială, economică și teritorială, inclusiv în regiunile ultraperiferice. Pentru acestea din urmă, de o importanță deosebită sunt provocările climatice specifice cu care se confruntă, împreună cu infrastructura de apă inadecvată, care afectează în mod direct accesul la apă potabilă. Sprijinirea sistemelor de filtrare a apei în zonele cu apă dură sau foarte dură este un alt aspect relevant. [50:  	https://commission.europa.eu/strategy-and-policy/priorities-2019-2024/economy-works-people/jobs-growth-and-investment/european-pillar-social-rights/european-pillar-social-rights-20-principles_ro. ] 

Consumatorii joacă un rol esențial în consolidarea rezilienței în domeniul apei. Pe lângă eticheta ecologică a UE consacrată, Regulamentul privind proiectarea ecologică a produselor sustenabile (ESPR)[footnoteRef:51] va ajuta consumatorii să reducă consumul de apă prin alegerea unor produse mai puțin poluante și mai eficiente din punctul de vedere al consumului de apă. Acest lucru ar trebui să orienteze cererea către produse inteligente din punctul de vedere al apei, stimulând competitivitatea curată și circulară a UE. Apar noi inițiative private, cum ar fi eticheta unificată a apei, pentru a evalua eficiența produselor din perspectiva utilizării apei.   [51:  	Planul de lucru privind proiectarea ecologică a produselor sustenabile și etichetarea energetică pentru perioada 2025-2030, adoptat recent, include textilele/îmbrăcămintea, oțelul din fier și oțelul și aluminiul ca produse pentru care vor fi elaborate noi cerințe, precum și o serie de produse cu impact energetic relevante pentru apă, cum ar fi mașinile de spălat vase și mașinile de spălat rufe, pentru care vor fi disponibile cerințe în materie de proiectare ecologică și/sau etichete energetice.] 

În ceea ce privește utilizarea apei în locuințe și planificarea urbană, economisirea energiei și economisirea apei ar trebui să meargă întotdeauna mână în mână. Noua Directivă privind performanța energetică a clădirilor[footnoteRef:52], care sprijină eficiența energetică, inclusiv utilizarea eficientă a apei calde ca unul dintre obiectivele sale, și noul Bauhaus european oferă oportunități semnificative de stimulare a eforturilor în direcția rezilienței în domeniul apei în mediul construit, sporind în același timp implicarea utilizatorilor și a cetățenilor și schimbul de bune practici privind planificarea și conceptele de proiectare reziliente la apă. Acest lucru se va reflecta în viitorul program de lucru pentru perioada 2026-2027 al Mecanismului pentru noul Bauhaus european și în viitorul plan privind locuințele la prețuri accesibile, care va lua în considerare, de asemenea, sustenabilitatea locuințelor, inclusiv reziliența în domeniul apei.  [52:  	Directiva privind eficiența energetică prevede că statele membre trebuie să se asigure că autoritățile regionale și locale pregătesc planuri locale de încălzire și răcire cel puțin în municipalitățile cu peste 45 000 de locuitori.] 

[bookmark: _Hlk199062773]Trebuie să se pună un accent mai puternic pe sensibilizarea și implicarea publicului în gestionarea apei. O mai bună sensibilizare poate fi sprijinită prin instrumente digitale și este esențială pentru a spori disponibilitatea cetățenilor de a economisi apa, dar și pentru a reduce expunerea acestora la riscurile generate de inundații sau de secetă (a se vedea secțiunea 3). Asigurarea punerii în aplicare depline a cerințelor de informare publică și transparență va contribui la creșterea gradului de sensibilizare a cetățenilor și a gradului de pregătire a acestora de a se implica în procesul de guvernanță incluzivă în domeniul apei. Comisia va promova schimbul de bune practici în ceea ce privește sensibilizarea și capacitarea societății pentru a se implica mai eficient în gestionarea apei și în planurile de management al bazinelor hidrografice și al riscului de inundații. 
Politicile de tarifare a apei bazate pe utilizarea efectivă, pe impactul asupra mediului și pe capacitatea de plată sunt esențiale pentru a asigura accesul la apă, creând în același timp stimulente adecvate pentru consumatori și alți utilizatori. Directiva-cadru privind apa stimulează politicile naționale solide de tarifare a apei, bazate pe recuperarea costurilor împărțită în mod echitabil și pe principiul „poluatorul plătește”. Directivele revizuite privind apa potabilă și apele uzate urbane asigură furnizarea regulată și cuprinzătoare de informații privind consumul de apă și prețurile, precum și recomandări pentru reducerea acestuia. Schimbul de bune practici va ajuta statele membre să utilizeze aceste instrumente în cel mai eficient mod.
	Acțiuni emblematice - Asigurarea apei curate și la prețuri accesibile pentru toți, responsabilizarea consumatorilor și a altor utilizatori
	Calendar

	Abordarea amprentei de apă a produselor atunci când se stabilesc sau se actualizează cerințele în temeiul ESPR și al etichetei ecologice a UE.
	2025-2027

	Promovarea celor mai bune practici privind sensibilizarea publicului și rolul tarifării apei pentru a promova eficiența utilizării apei, recuperarea costurilor și principiul „poluatorul plătește”, precum și guvernanța națională aferentă în domeniul apei. 
	2026-2027

	Stimularea eforturilor de asigurare a rezilienței în domeniul apei în mediul construit prin intermediul viitorului program de lucru pentru perioada 2026­2027 al Mecanismului pentru noul Bauhaus european și al viitorului plan privind locuințele la prețuri accesibile.
	2026



3.	CINCI DOMENII FAVORIZANTE PENTRU A PREGĂTI CALEA CĂTRE O EUROPĂ REZILIENTĂ ÎN DOMENIUL APEI
Pentru a atinge obiectivele prezentate în strategie, avem nevoie de o abordare la nivelul întregii societăți, printr-o cooperare consolidată între cetățeni, întreprinderi, societatea civilă și grupurile reprezentative pentru protecția naturii, precum și de administrații angajate care să lucreze la toate nivelurile și compartimentările politice, implicând toate părțile interesate. UE va sprijini acest demers prin acțiuni în cinci domenii.
3.1	Guvernanța și punerea în aplicare pentru a stimula schimbarea
Realizarea rezilienței în domeniul apei va depinde de o mai bună punere în aplicare a acquis-ului cuprinzător al UE în domeniul apei, precum și de sinergii mai puternice cu politicile din sectoare precum agricultura, industria, energia, transporturile și protecția consumatorilor. De zeci de ani, autoritățile de reglementare acționează pentru a proteja apa atât în politicile de mediu, cât și în cele de sănătate ale UE. Prin intermediul Pactului verde european, mai multe acte legislative esențiale au fost revizuite și modernizate, stimulând multe progrese. Cu toate acestea, după cum se arată într-un raport recent al Comisiei[footnoteRef:53], lacunele în ceea ce privește punerea în aplicare și finanțarea au împiedicat în mod considerabil realizarea obiectivelor legislației în domeniul apei. De exemplu, la elaborarea celui de al treilea plan de management al bazinelor hidrografice și a celui de al doilea plan de management al riscului de inundații, mai multe state membre nu au dat curs în mod corespunzător recomandărilor Comisiei emise în 2019 și nu au instituit încă registre, controale și, după caz, sancțiuni adecvate pentru a evita captările excesive. [53:  	Raport al Comisiei către Consiliu și Parlamentul European referitor la punerea în aplicare a Directivei-cadru privind apa (2000/60/CE) și a Directivei privind inundațiile (2007/60/CE) (Al treilea set de planuri de gestionare a bazinelor hidrografice, Al doilea set de planuri de gestionare a riscului de inundații), COM(2025) 2 final.] 

Pe baza constatărilor celei mai recente evaluări a planurilor naționale și a recomandărilor sale specifice fiecărei țări și la nivelul UE, Comisia va intensifica asigurarea respectării legislației. Comisia va lansa dialoguri structurate cu statele membre pentru a colabora în vederea unei puneri în aplicare consolidate a acquis-ului extins al UE în domeniul apei. Instrumentul de sprijin tehnic poate ajuta statele membre să abordeze provocările legate de apă, inclusiv cele identificate în cadrul semestrului european.
[bookmark: _Hlk199365638]Simplificarea normelor UE în domeniul apei poate aduce o contribuție importantă la punerea lor în aplicare. Comisia evaluează periodic principalele acte legislative, cum ar fi Directiva privind nitrații, aflată în prezent în curs de evaluare. În plus, Comisia urmărește să simplifice și să sporească eficiența raportării electronice în temeiul Directivei-cadru privind apa, pe baza unui studiu în derulare. Revizuirea Directivei-cadru „Strategia pentru mediul marin” va duce, de asemenea, la o simplificare semnificativă. În contextul punerii în aplicare a sistemului de răspundere extinsă a producătorilor menționat la articolul 9 din Directiva (UE) 2024/3019 privind epurarea apelor uzate urbane, Comisia va efectua un studiu actualizat al costurilor și al impactului potențial al acestuia asupra sectoarelor vizate. În plus, Comisia va continua să sprijine statele membre în conceperea pragmatică a sistemelor naționale, cu scopul de a evita consecințele neașteptate sau nedorite, mai ales în ceea ce privește disponibilitatea și accesibilitatea medicamentelor[footnoteRef:54]. [54:  	Astfel cum s-a solicitat și în Rezoluția Parlamentului European din 7 mai 2025 referitoare la Strategia europeană pentru reziliența în domeniul apei (2024/2104(INI)).] 

Planificarea spațială inteligentă din punctul de vedere al apei trebuie să ghideze o implementare durabilă a tranziției verzi și a celei digitale. Comisia va consolida instrumentele de vizualizare existente care reunesc date de mediu cu date referitoare la rețelele de apă și energie.  Scopul este de a fundamenta deciziile statelor membre de amenajare a teritoriului, ajutându-le să identifice cele mai bune zone pentru înființarea de activități comerciale cu utilizare intensivă a apei și, în același timp, să atragă investitori pentru a realiza refacerea naturii și modernizarea rețelelor de alimentare cu apă pentru a sprijini aceste întreprinderi. 

[bookmark: _Hlk197608541]Cooperarea transfrontalieră trebuie îmbunătățită în continuare. Europa are 75 de bazine hidrografice transfrontaliere. Deși Directiva-cadru privind apa impune în mod explicit statelor membre să asigure o punere în aplicare coordonată pentru bazinele hidrografice internaționale, există posibilitatea unei evaluări mai armonizate a stării corpurilor de apă, a unei mai bune coerențe între măsurile luate de țările din amonte și din aval, inclusiv cu țările riverane partenere din afara UE, precum și a unei atenții sporite acordate gestionării cantităților de apă. Comisia va sprijini inițiativele inter pares, pentru a încuraja cooperarea dintre organizațiile, regiunile și orașele din bazinele hidrografice și maritime, prin intermediul programelor și inițiativelor UE, cum ar fi Orizont Europa, Parteneriatul tematic pentru Agenda urbană a Uniunii Europene (UAUE) pentru „Orașe responsabile în domeniul apei”, și Comunitatea de bune practici „Coeziune pentru tranziții”[footnoteRef:55]. Acest lucru va asigura implicarea importantă a nivelurilor regional și local, după cum o demonstrează inițiativele din cadrul programelor Interreg. [55:  	https://ec.europa.eu/regional_policy/policy/communities-and-networks/cohesion-4-transition_en. ] 

	Acțiuni emblematice – Guvernanța și punerea în aplicare pentru stimularea schimbării
	Calendar

	Intensificarea măsurilor de asigurare a respectării legislației și lansarea de dialoguri structurate cu toate statele membre pentru a accelera și a intensifica punerea în aplicare a acquis-ului UE în domeniul apei, pe baza priorităților-cheie în materie de asigurare a respectării legislației care decurg din cea mai recentă evaluare a planurilor de management al bazinelor hidrografice și al riscului de inundații.
	2025-2026

	În cadrul Comunității de bune practici „Coeziune pentru tranziții”, organizarea unei cooperări periodice cu regiunile, orașele și autoritățile din domeniul apei, pentru a promova schimbul de bune practici privind „peisajele-burete”, precum și cooperarea transfrontalieră în domeniul apei, identificate în cadrul Interreg.
	2025-2027

	Lansarea unui vizualizator care integrează date de mediu cu date referitoare la rețelele de apă și de energie pentru a sprijini statele membre în eforturile lor de amenajare a teritoriului în vederea identificării celor mai bune zone pentru localizarea avantajoasă pentru toate părțile a operațiunilor comerciale cu utilizare intensivă a apei.
	2027



3.2	Finanțare, investiții și infrastructură pentru asigurarea unei aprovizionări stabile
Fără investiții publice și private suplimentare semnificative în toate etapele gestionării apei, progresele în direcția rezilienței în domeniul apei vor fi prea lente sau nu vor avea un impact major. Investițiile anuale actuale de capital pentru măsurile în domeniul apei (realizate de UE, BEI și din bugetele naționale) se ridică la aproximativ 55 de miliarde EUR (la prețurile din 2022), ceea ce sugerează un deficit anual de investiții de aproximativ 23 de miliarde EUR pe an (0,1 % din PIB-ul UE) pentru punerea în aplicare a legislației existente în domeniul apei[footnoteRef:56]. Aceasta include investiții pentru transformarea apei de ploaie în apă „verde” (stocată în ecosisteme terestre) prin soluții bazate pe natură și a apei „gri” (utilizată în așezări urbane sau în procese industriale) în apă „albastră” (râuri și mări) pentru a o face din nou compatibilă cu natura. Investițiile trebuie să acopere toate etapele gestionării apei și să fie planificate în mod integrat, ținând seama de viitoarele scenarii climatice și de evaluarea riscurilor rezultate. De asemenea, investițiile trebuie să sprijine noile tehnologii din domeniul apei. De exemplu, statele membre pot utiliza stimulentele prevăzute în platforma BlueInvest în sectoarele albastre și dezvoltarea tehnologiilor critice legate de apă care îndeplinesc cerințele platformei „Tehnologii strategice pentru Europa” (STEP). În același timp, statele membre trebuie să evite subvențiile care, ca efect secundar, pot dăuna mediului sau pot duce la o utilizare ineficientă a apei. [56:  	DG Mediu, Environmental investment needs, financing and gaps in the EU-27 – update 2024 (internal analysis) [Nevoile de investiții, finanțare și lacunele în domeniul mediului în UE-27 – actualizare 2024 (analiză internă)]. Ar trebui remarcat faptul că această sumă se bazează în mare parte pe nevoile de aprovizionare cu apă și de salubritate, în timp ce costurile pentru alte măsuri legate de punerea în aplicare a Directivei-cadru privind apa (DCA) și a Directivei privind inundațiile (DI) ar putea să nu fie pe deplin reflectate.] 

În recenta evaluare la jumătatea perioadei a politicii de coeziune, Comisia a propus un pachet excepțional de măsuri pentru a încuraja statele membre și regiunile să investească în reziliența în domeniul apei. Acest pachet include până la 100 % din finanțarea UE și 30 % din prefinanțarea investițiilor în reziliența în domeniul apei programate în cadrul priorității specifice pentru acest nou obiectiv specific, precum și diverse flexibilități. 
Unele state membre întâmpină dificultăți în cheltuirea fondurilor UE disponibile din cauza lipsei capacității administrative și a barierelor juridice sau organizaționale. Capacitatea de a realiza investiții în reziliența în domeniul apei trebuie îmbunătățită, îndeosebi în regiunile mai puțin dezvoltate. Împreună cu reformele privind guvernanța apei la nivelul adecvat, asistența tehnică poate contribui la asigurarea utilizării cât mai eficiente a fondurilor UE disponibile. 
Fondurile UE disponibile ar trebui mobilizate rapid pentru investiții care vizează reducerea scurgerilor prin utilizarea instrumentelor digitale, a contorizării inteligente și a tehnologiilor de îmbunătățire a utilizării eficiente a apei. Aceste investiții necesită o planificare mai puțin complexă decât proiectele mari din domeniul apei. Comisia va elabora orientări adresate statelor membre pentru proiectele de tip „plug and play” (pilot) în aceste domenii, pentru a simplifica și a raționaliza procedurile. 
Următorul cadru financiar multianual (CFM) reprezintă o oportunitate de a sprijini în continuare reziliența în domeniul apei prin investiții și reforme. În contextul acordurilor de parteneriat naționale și regionale, statele membre ar putea aborda domenii precum îmbunătățirea guvernanței, evaluarea riscurilor și pregătirea pentru dezastre, creșterea eficienței și a reutilizării apei, reducerea prioritară a cererii și intensificarea controalelor. În plus, Comisia va încuraja statele membre să coopereze în cadrul unei inițiative privind coridoarele verzi și albastre pentru a sprijini refacerea mediului și a infrastructurii ecologice, inclusiv a râurilor, a zonelor umede și a coastelor. 
În plus, Comisia își consolidează cooperarea cu Grupul Băncii Europene de Investiții (BEI) pentru a intensifica investițiile publice și private în domeniul apei, atât în UE, cât și la nivel mondial. Grupul BEI, deja cel mai mare finanțator la nivel mondial din sectorul apei, a elaborat un program în domeniul apei pentru a sprijini Strategia Comisiei privind reziliența în domeniul apei cu peste 15 miliarde EUR sub formă de finanțare planificată în perioada 2025­2027 pentru proiecte de îmbunătățire a accesului la apă, a controlului poluării, a rezilienței și a competitivității sectorului apei din UE, inclusiv prin infrastructuri mari și soluții bazate pe natură. În plus, Comisia și Banca Europeană de Investiții își vor uni forțele pentru a aborda blocajele în ceea ce privește implementarea investițiilor în domeniul apei. Aceasta va include propunerea unui nou Mecanism de consiliere în domeniul apei durabile pentru a finanța asistența tehnică acordată de BEI pentru construirea rezervei de proiecte, precum și pentru o mai bună cuantificare a nevoilor de finanțare și a opțiunilor de facilitare a investițiilor în domeniul apei. 
Investițiile private vor trebui intensificate în mod considerabil. Cooperarea cu instituțiile financiare poate mobiliza mai multă finanțare privată pentru reziliența în domeniul apei prin abordări bazate pe finanțare mixtă, modele inovatoare precum apa ca serviciu și ecosisteme structurate pentru obligațiunile verzi și albastre. Recompensarea sistemelor de servicii ecosistemice are potențialul de a sprijini, de asemenea, crearea piețelor necesare. Comisia va adopta o foaie de parcurs pentru credite pentru natură pentru a valorifica potențialul acestor instrumente și pentru a stimula extinderea acestor piețe. În plus, cadrul simplificat al UE privind finanțarea durabilă și punerea în aplicare a uniunii europene a economiilor și a investițiilor urmăresc să sporească oportunitățile de finanțare pentru întreprinderile din UE, inclusiv în sectorul apei. 
[bookmark: _Hlk197326521]Perturbările provocate de schimbările climatice întăresc argumentele economice pentru investițiile în apă, iar abordările inovatoare pot contribui la deblocarea unor investiții private semnificative. Apa este recunoscută din ce în ce mai mult ca un factor semnificativ din punct de vedere financiar pentru întreprinderi, investitori și guverne. Există însă obstacole semnificative în calea investițiilor private în apă, care necesită adesea o cooperare strânsă între diferitele părți interesate, nu în ultimul rând pentru a depăși problemele legate de beneficiarii care nu au partea lor de contribuție („problema pasagerului clandestin”). Comisia va înființa un Accelerator de investiții pentru reziliența în domeniul apei pentru a implementa 20 de cazuri-pilot inovatoare pentru retenția naturală a apei și utilizarea eficientă a apei, reunind investitori locali în domeniul apei, furnizori de soluții și entități afectate de probleme, pentru a inspira acțiuni similare în întreaga UE. Acest demers s-ar putea baza, de asemenea, pe rețelele de laboratoare vii instituite, de exemplu, în cadrul parteneriatelor și misiunilor europene. Pentru a aborda provocarea tot mai mare reprezentată de asigurarea pierderilor economice cauzate de catastrofe naturale, inclusiv de dezastre legate de apă în UE, Comisia va explora posibile soluții de reducere a decalajelor în materie de protecție sub forma asigurărilor, dând curs propunerilor Băncii Centrale Europene și ale Autorității Europene de Asigurări și Pensii Ocupaționale.[footnoteRef:57] Stimulentele pentru îmbunătățirea informațiilor, a tarifării și a controlului apei utilizate (a se vedea secțiunea 2.3) vor contribui, de asemenea, la creșterea atractivității argumentelor economice pentru investițiile în apă, inclusiv în sectoarele care depind în mare măsură de apă și care sunt din ce în ce mai vulnerabile la deficitul de apă, cum ar fi agricultura, acvacultura și energia. [57:  	BCE și EIOPA, „Towards a European system for natural catastrophe risk management” (Către un sistem european de gestionare a riscurilor de catastrofe naturale), document comun, decembrie 2024.] 

	Acțiuni emblematice - Finanțare, investiții și infrastructură pentru asigurarea unei aprovizionări stabile  
	Calendar

	Lansarea Programului BEI privind apa și a Mecanismului de consiliere în domeniul apei durabile, în cooperare cu Comisia, pentru a intensifica asistența acordată potențialilor contractanți de împrumuturi, sporind rezerva de proiecte.
	2025 

	Sprijinirea statelor membre și a regiunilor în reorientarea fondurilor politicii de coeziune pentru reziliența în domeniul apei în cadrul evaluării la jumătatea perioadei.
	2025

	Înființarea unui Accelerator de investiții pentru reziliența în domeniul apei
	2026-2027

	Lansarea unei inițiative privind coridoarele verzi și albastre pentru a sprijini refacerea mediului și a infrastructurii ecologice, inclusiv a râurilor și a zonelor umede, și refacerea zonelor costiere, pentru a restabili ciclul apei printr-o abordare de la sursă la mare. 
	2027

	Adoptarea unei foi de parcurs pentru credite pentru natură pentru a valorifica potențialul acestor instrumente și pentru a stimula extinderea acestor piețe.
	2025



3.3	Digitalizarea și inteligența artificială pentru a accelera și a simplifica buna gestionare a apei  
Digitalizarea are un potențial semnificativ de revoluționare a gestionării apei și de promovare a utilizării durabile a apei. Aceasta va oferi informații oportune pentru o mai bună elaborare a politicilor și pentru o mai bună proiectare și exploatare a infrastructurii și a serviciilor de alimentare cu apă. Pe piață sunt disponibile numeroase soluții digitale, inclusiv inteligența artificială[footnoteRef:58]. Cu toate acestea, implementarea lor este în continuare prea lentă și neuniformă.  [58:  	Printre acestea se numără contorizarea inteligentă care furnizează date în timp real privind utilizarea apei, sistemele de întreținere predictivă și de detectare a scurgerilor, gemenii digitali, precum și produsele bazate pe date generate de senzori in situ, drone sau sateliți.] 

Pentru a valorifica acest potențial în mare măsură neexploatat și pe baza viitoarelor comunicări privind uniunea europeană datelor și aplicarea IA, Comisia va adopta un plan de acțiune menit să facă față provocărilor specifice din sectorul apei, cum ar fi sistemele analogice și de îmbătrânire, seturi de date foarte mari dispersate în numeroase depozite de date diferite. Acest plan va include doi piloni principali: (i) implementarea de soluții digitale prin finanțare și schimb de cunoștințe pentru a dezvolta competențe digitale și a încuraja transferul de tehnologie în sectorul apei; și (ii) sprijin pentru schimbul de date privind apa prin promovarea dezvoltării unor portaluri naționale de date pentru a depăși fragmentarea și a face datele ușor de găsit, accesibile gratuit, interoperabile și reutilizabile, în conformitate cu cerințele Directivei privind datele deschise[footnoteRef:59].  [59:  	Directiva (UE) 2019/1024 a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public.] 

Un „ghișeu unic” pentru produsele de observare a Pământului relevante pentru gestionarea apei va face ca gestionarea apei din spațiu să fie ușor accesibilă tuturor. Deși instrumentul de observare a Pământului a fost utilizat timp de decenii pentru a anticipa secetele și inundațiile, utilizarea sa zilnică pentru gestionarea apei este mult mai puțin răspândită. Copernicus și cele șase servicii specializate ale sale oferă un portofoliu amplu de produse legate de apă disponibile în mod complet, gratuit și deschis. Totuși, aceste informații sunt dispersate. Comisia va institui un „ghișeu unic” pentru produsele de observare a Pământului relevante pentru gestionarea apei – un centru tematic privind apa – pentru a reuni datele, produsele și instrumentele Copernicus legate de apă și pentru a facilita accesul la aceste date și utilizarea acestora. Aceasta va încuraja colaborarea dintre comunitățile de observare a Pământului și de gestionare a apei, în parteneriat cu Centrul de cunoștințe privind observarea Pământului al Centrului Comun de Cercetare, asigurându-se că produsele Copernicus răspund nevoilor utilizatorilor și ale factorilor de decizie politică. 
Autoritățile de gestionare a apei și autoritățile de planificare și autorizare, precum și sectorul privat ar putea avea nevoie de asistență pentru evaluarea riscurilor cauzate de schimbările climatice. Modelele digitale în curs de elaborare de către Comisie, cum ar fi platforma europeană Digital Twin Ocean și inițiativa Destinația Pământ, vor sprijini evaluarea condițiilor și disponibilității apei pe termen lung în diferite scenarii de schimbări climatice sau activități umane. Astfel de capacități pot deveni disponibile pentru administrațiile naționale și locale înainte de 2030.

	Calendar

	Dezvoltarea și punerea în aplicare a aplicațiilor Destinația Pământ și Digital Twin Ocean pentru reziliența în domeniul apei și, până în 2030, punerea capacităților la dispoziția administrațiilor naționale și locale din UE și din afara acesteia. 
	2025-2030

	Elaborarea unui plan de acțiune la nivelul UE privind digitalizarea în sectorul apei, inclusiv a unei inițiative la nivelul UE privind contorizarea inteligentă pentru toți.
	2026

	Lansarea unui centru tematic privind apa în cadrul Copernicus. 
	2026



3.4	Cercetare și inovare, industria apei și competențe pentru consolidarea competitivității
Inovarea în domeniul apei trebuie intensificată, pe baza Strategiei UE privind startup-urile și întreprinderile în curs de extindere. Apa este o componentă importantă a programelor-cadru ale UE pentru C&I și există deja un portofoliu amplu de idei și soluții inovatoare dezvoltate în Europa. Cu toate acestea, implementarea efectivă a acestor soluții dincolo de etapa proiectului este încă lentă. Pentru a aborda această chestiune, Comisia va stabili o interfață științifică/politică pentru a valorifica cunoștințele din acțiunile de C&I, finanțate de UE și de la nivel național.
Comisia va lansa o Alianță industrială inteligentă în domeniul apei pentru a sprijini consolidarea acestei interfețe, prin stimularea inovării și a competitivității și prin asigurarea competențelor necesare în domeniul apei. În plus, în conformitate cu Pactul pentru o industrie curată, Comisia va analiza modul în care achizițiile publice pot promova considerentele legate de reziliența în domeniul apei în cadrul licitațiilor publice relevante și un acces simplificat pe piață pentru IMM-uri, pentru a le ajuta să își valorifice potențialul de inovare. În completarea acestor inițiative, Comisia va lansa, de asemenea, o Academie europeană a apei pentru a răspunde nevoilor de capacitate din sectorul apei din Europa, promovând parteneriatele public-private, inovarea și transferul de tehnologie pentru a acoperi lacunele în materie de competențe.
Persoanele de toate vârstele și din diferite discipline trebuie să dezvolte noi competențe. Nivelul de ocupare a forței de muncă în sectorul apei a crescut în ultimii ani și va continua să crească[footnoteRef:60]. Cu toate acestea, atât autoritățile publice, cât și sectorul privat se confruntă cu îmbătrânirea forței de muncă și cu un deficit de competențe, îndeosebi în domenii tehnice precum tratarea și gestionarea apei, precum și în ceea ce privește competențele digitale. Pachetul de măsuri privind uniunea competențelor, inclusiv Fondul social european Plus, poate impulsiona formarea autorităților, a profesioniștilor din domeniul gestionării apei și a comunităților. În ceea ce privește apa dulce și oceanele, trebuie promovate competențele în domeniul științei, tehnologiei, ingineriei și matematicii (STIM)[footnoteRef:61]. Pentru a dota forța de muncă din domeniul apei din UE cu competențele adecvate, Comisia, industria apei din UE și părțile interesate vor colabora inclusiv cu privire la posibila lansare a unui parteneriat la scară largă pentru competențe. În plus, Comisia va consolida formarea profesională prin creșterea sprijinului acordat Platformei de excelență profesională în domeniul apei. De asemenea, Comisia va utiliza rețeaua existentă a școlilor albastre europene pentru a crește nivelul de alfabetizare și de sensibilizare pentru a aborda protecția apelor dulci și a oceanelor în cadrul unei abordări de la sursă la mare.  [60:  	Cedefop (2023). Competențe în tranziție: spre 2035. Luxemburg: Oficiul pentru Publicații. http://data.europa.eu/doi/10.2801/438491. ]  [61: Un plan strategic pentru educația în domeniul STEM: competențe pentru competitivitate și inovare COM(2025)89.] 

În pofida unei baze solide de cunoștințe, există în continuare lacune în ceea ce privește înțelegerea situației apelor dulci și marine europene, a disponibilității resurselor de apă, a schimbărilor climatice și a legăturii dintre apă și energie și ecosistemele alimentare. Utilizarea eficace a fondurilor UE pentru cercetare poate contribui la introducerea pe piață a tehnologiilor inovatoare și la sprijinirea IMM-urilor. Pe baza cercetării de vârf din cadrul misiunilor UE de refacere a oceanelor și apelor noastre și de adaptare la schimbările climatice, Comisia va adopta, până la sfârșitul anului 2026, o strategie de C&I în domeniul rezilienței în domeniul apei, care va aborda fragmentarea inițiativelor UE în materie de C&I.
În cele din urmă, pentru a stimula competitivitatea Europei în domeniul apei prin stimularea inovării și eliminarea lacunelor în materie de competențe și cunoștințe, trebuie să creăm mai multe sinergii și să conectăm industria, educația și cercetarea cu o abordare de la sursă la mare. Acesta este motivul pentru care Comisia va lansa, în 2026, o comunitate de cunoaștere și inovare (CCI) în sectoarele și ecosistemele de apă, marine și maritime, în cadrul Institutului European de Tehnologie (EIT).

	O interfață științifică/politică pentru diseminarea rezultatelor proiectelor de C&I, finanțate de UE, de exemplu prin intermediul unei platforme de tip ghișeu unic.
	2026 

	Strategia C&I privind reziliența în domeniul apei.
	2026

	Alianța industrială inteligentă în domeniul apei pentru stimularea competitivității.
	2026

	Academia Europeană a Apei.
	2026-2027

	Comunitatea de cunoaștere și inovare (CCI) în sectoarele și ecosistemele de apă, marine și maritime din cadrul Institutului European de Inovare și Tehnologie (EIT).
	2026



[bookmark: _Hlk197781391]3.5	Securitatea și pregătirea pentru stimularea rezilienței colective
Amenințările generate de climă și pierderile de biodiversitate, atacurile răuvoitoare legate de perturbarea infrastructurii critice de apă și a aprovizionării cu apă, alături de poluarea accidentală a apelor interioare și marine au fost identificate de statele membre ca fiind principalele riscuri legate de apă. În ultimii ani, astfel de dezastre au declanșat un număr tot mai mare de cereri de asistență din partea mecanismului de protecție civilă al UE (UCPM), atât în Europa, cât și în alte părți ale lumii. UE va continua să dea dovadă de solidaritate pentru cooperarea transfrontalieră, însă, pentru a utiliza în mod eficient fondurile disponibile și pentru a reduce nevoia de ajutor în caz de dezastre, o astfel de solidaritate trebuie să fie completată de principiile pregătirii din faza de proiectare. În acest context, prezintă o relevanță deosebită Regulamentul RESTORE[footnoteRef:62], care sprijină statele membre să mobilizeze rapid fonduri, precum și evaluarea la jumătatea perioadei a politicii de coeziune. [62:  	Regulamentul (UE) 2024/3236 al Parlamentului European și al Consiliului din 19 decembrie 2024 de modificare a Regulamentelor (UE) 2021/1057 și (UE) 2021/1058 în ceea ce privește Sprijinul regional de urgență pentru reconstrucție (RESTORE).] 

Cetățenii au nevoie de soluții locale care să îi protejeze și să le permită să fie pregătiți pentru ceea ce nu poate fi prevenit, în conformitate cu Strategia europeană privind o Uniune a pregătirii[footnoteRef:63]. Astfel de acțiuni trebuie să integreze considerente de planificare urbană pentru a combate poluarea, contribuind în același timp la atenuarea schimbărilor climatice și adaptarea la acestea, la îmbunătățirea gestionării riscurilor de secetă și inundații, la optimizarea utilizării instrumentelor digitale și a sistemelor de alertă rapidă, precum și la consolidarea legăturilor cu instrumentele de gestionare a riscurilor deja existente la nivelul european (cum ar fi instrumentele de avertizare timpurie ale serviciului Copernicus de gestionare a situațiilor de urgență[footnoteRef:64]), la nivel național și local. Cetățenii și comunitățile trebuie să aibă capacitatea de a acționa în direcția adaptării la schimbările climatice și a protecției împotriva riscurilor de inundații și de secetă. Punerea la dispoziție a informațiilor cu privire la riscurile specifice de inundații și de secetă pentru clădiri și terenuri reprezintă un prim pas către creșterea rezilienței societății. [63:  	JOIN(2025)130 final. Comunicare comună către Parlamentul European, Consiliul European, Consiliu, Comitetul Economic și Social European și Comitetul Regiunilor referitoare la Strategia europeană privind o Uniune a pregătirii.]  [64:  	Serviciul Copernicus de gestionare a situațiilor de urgență, cu sistemele sale de alertă timpurie pentru incendii forestiere (Sistemul european de informare privind incendiile forestiere – EFFIS), inundații (sistemele european și global de avertizare în caz de inundații – EFAS & GloFAS) și secete (Observatorul european și mondial al secetei – EDO & GDO), precum și instrumentul de vizualizare a zonelor cu risc de inundații pentru informarea publicului.] 

În UE există numeroase instrumente pentru a proteja populația împotriva dezastrelor legate de apă sau pentru a atenua impactul acestora, însă ele nu sunt întotdeauna suficient de cunoscute sau utilizate. Este important ca cetățenii să poată înțelege și gestiona riscurile tot mai mari ale dezastrelor hidrologice determinate de schimbările climatice, astfel cum se prevede în obiectivele Uniunii în materie de reziliență la dezastre, elaborate în cadrul UCPM[footnoteRef:65]. Comisia va consolida sistemele UE de alertă timpurie și de monitorizare în timp real pentru inundații și secetă prin sprijinirea acțiunilor statelor membre, prin consolidarea Observatorului european al secetei și a Sistemului european de avertizare în caz de inundații al serviciului Copernicus de gestionare a situațiilor de urgență.  [65:  	Primele obiective ale Uniunii în materie de reziliență la dezastre au fost stabilite în temeiul articolului 6 alineatul (5) din Decizia privind UCPM și au fost publicate în februarie 2023. Recomandarea de stabilire a obiectivelor Uniunii în materie de reziliență la dezastre, JO C 56, 15.2.2023, p. 1. Comunicarea „Obiectivele Uniunii în materie de reziliență la dezastre: să acționăm împreună pentru a face față viitoarelor situații de urgență”, COM(2023) 61.] 

Cunoașterea și abordarea punctelor noastre slabe ne vor face mai rezilienți. Pe măsură ce frecvența și gravitatea impactului atacurilor cibernetice împotriva instalațiilor de alimentare cu apă cresc, o planificare adecvată a securității și o mai bună înțelegere a vulnerabilităților vor ajuta Uniunea și operatorii economici să contracareze acțiunile ostile împotriva integrității fizice și cibernetice, inclusiv a infrastructurii de alimentare cu apă potabilă și de epurare a apelor uzate, precum și contaminarea deliberată cu apă. Această planificare va beneficia în mare măsură de punerea deplină în aplicare a Directivei privind reziliența entităților critice (REC)[footnoteRef:66] și a Directivei privind măsuri pentru un nivel comun ridicat de securitate cibernetică în Uniune (Directiva NIS 2)[footnoteRef:67]. Viitoarea comunicare a Comisiei de stabilire a unor orientări fără caracter obligatoriu pentru a sprijini statele membre în identificarea entităților lor critice și în raportarea cu privire la rezultatele evaluărilor riscurilor se va aplica sectoarelor apei potabile și apelor uzate, în conformitate cu domeniul de aplicare al Directivei REC. Un alt element important al consolidării rezilienței UE este sprijinirea autorităților publice, a întreprinderilor și a publicului în pregătirea pentru viitoarele riscuri climatice, inclusiv prin utilizarea unor scenarii comune de referință în materie de climă și a unor instrumente digitale pentru sistemele UE de alertă timpurie și monitorizare în timp real. [66:  	Până în 2026, statele membre vor adopta o strategie pentru consolidarea rezilienței entităților critice, care să acopere sectoarele apei potabile și apelor uzate.]  [67:  	Directiva (UE) 2022/2555 privind măsuri pentru un nivel comun ridicat de securitate cibernetică în Uniune (Directiva NIS 2), JO L 333, 27.12.2022, p. 80. ] 

	Sporirea rezilienței infrastructurii de apă terestre și offshore prin punerea în aplicare a Directivei privind reziliența entităților critice.
	2025

	Consolidarea sistemelor UE de alertă timpurie și de monitorizare în timp real prin consolidarea Observatorului european al secetei și a Sistemului european de avertizare în caz de inundații al serviciului Copernicus de gestionare a situațiilor de urgență.
	Începând cu 2025

	Adoptarea unui plan european de adaptare la schimbările climatice.
	2026


[bookmark: _Hlk197781440]
4.	SĂ ACȚIONĂM LA NIVEL MONDIAL – PRIN PUTEREA EXEMPLULUI, PRIN ANGAJAMENT ȘI PRIN INIȚIATIVE 
Mai sunt cinci ani până la finalul Agendei 2030. Progresele înregistrate în direcția atingerii obiectivului de dezvoltare durabilă nr. 6[footnoteRef:68] sunt cu mult sub ritmul necesar. La nivel mondial, 2,2 miliarde de persoane nu au încă acces la apă potabilă sigură, peste jumătate din omenire nu beneficiază de acces la servicii de salubritate în condiții de siguranță, iar multe bazine hidrografice se confruntă cu niveluri crescânde de degradare, ceea ce amenință sănătatea ecosistemelor și disponibilitatea apei, situație agravată de schimbările climatice. Zonele umede sunt cei mai eficienți gestionari naturali ai apei, însă, la nivel global, acestea dispar de trei ori mai rapid decât pădurile, crescând riscul de deșertificare și inundații. Se estimează că aproape jumătate din populația lumii va suferi de stres hidric până în 2030[footnoteRef:69].  [68:  	ODD 6 - Asigurarea disponibilității și a gestionării durabile a apei și a salubrității pentru toți.]  [69:  	Raportul mondial al ONU din 2024 privind dezvoltarea domeniul apei: „Water for Prosperity and Peace” (Apă pentru prosperitate și pace).] 

[bookmark: _Hlk198290661]Sunt necesare acțiuni rapide și transformatoare la nivel mondial, inclusiv redefinirea modului în care evaluăm și guvernăm apa pentru binele comun, pentru a evita o criză accelerată a apei. Prin acțiunile sale din cadrul Global Gateway, UE va contribui la protejarea și refacerea ciclului global al apei, la construirea unei economii inteligente în domeniul apei și la asigurarea securității apei pentru toți, în conformitate cu obiectivele de la nivelul UE ale acestei strategii și ale Pactului pentru viitor[footnoteRef:70]. UE va extinde parteneriatele strategice și diplomația în domeniul apei pentru a promova gestionarea integrată a resurselor de apă, abordarea de la sursă la mare, utilizarea soluțiilor bazate pe natură, investițiile în apă durabilă și salubritate pentru toți și reformele de politică bazate pe inovare. Ca parte a construirii unei economii inteligente, circulare și competitive în domeniul apei, UE va sprijini inițiativele globale de promovare a eficienței apei și a reutilizării apei în toate sectoarele economice. În plus, UE va sprijini finalizarea și adoptarea orientărilor Codex Alimentarius[footnoteRef:71] pentru a asigura utilizarea și reutilizarea sigură din punct de vedere microbiologic a apei în producția de alimente în întreaga lume. [70:  	Rezoluția 79/1 a Adunării Generale a ONU.]  [71:  	fao.org/fao-who-codexalimentarius/sh-proxy/tr/?lnk=1&url=https%253A%252F%252Fworkspace.fao.org%252Fsites%252Fcodex%252FStandards%252FCXG%2B100-2023%252FCXG_100e.pdf. ] 

Interconexiunea dintre apă, pace și securitate va fi consolidată prin reunirea actorilor din domeniul umanitar, al dezvoltării și al păcii, promovând respectarea dreptului internațional umanitar pentru a sprijini siguranța și securitatea resurselor de apă, a personalului din sectorul apei și a infrastructurilor din zonele de conflict. Prin stabilirea unor cerințe minime de mediu pentru operațiunile de ajutor umanitar finanțate de UE, UE promovează sustenabilitatea resurselor de apă în contexte care sunt afectate în mod deosebit de penuria de apă[footnoteRef:72].    [72:  	https://civil-protection-humanitarian-aid.ec.europa.eu/what/humanitarian-aid/climate-change-and-environment_en. ] 

O guvernanță globală mai solidă în domeniul apei este esențială pentru a asigura un progres constant, o orientare strategică și pentru a depăși fragmentarea. Conferința ONU privind apa din 2023 a plasat apa în mod ferm în peisajul politic mondial prin intermediul agendei ambițioase de acțiune în domeniul apei[footnoteRef:73], urmată de rezoluția UNEA-6 privind apa[footnoteRef:74], de strategia sistemică pentru apă și salubritate[footnoteRef:75] și de numirea trimisului special al ONU pentru apă. Uniunea Europeană va depune eforturi pentru obținerea unor rezultate ambițioase și orientate spre acțiune la viitoarele conferințe ale ONU privind apa, inclusiv stabilirea unui proces interguvernamental regulat al ONU privind apa, integrarea apei în procesele multilaterale și implicarea în coaliții-cheie. De asemenea, UE va implica țările partenere în ceea ce privește guvernanța în domeniul apei, inclusiv prin construirea rețelei sale de emisari în domeniul apei ai statelor membre ale UE. [73:  	https://sdgs.un.org/conferences/water2023/action-agenda, cu 33 de angajamente ale UEhttps://data.consilium.europa.eu/doc/document/ST-7443-2023-INIT/en/pdf.]  [74:  	https://docs.un.org/en/UNEP/EA.6/RES.13.]  [75:  	UN_System-wide_Strategy_for_Water_and_Sanitation_July2024_vs23July2024.pdf.] 

UE va sprijini extinderea Convenției ONU privind apa[footnoteRef:76] ca mijloc de promovare a gestionării durabile a resurselor comune de apă, a prevenirii conflictelor, a consolidării păcii, a securității și a dezvoltării economice. Prin intermediul Global Gateway[footnoteRef:77], Echipa Europa (Comisia, BEI și instituțiile de finanțare a dezvoltării ale statelor membre) pune la dispoziție peste 1,2 miliarde EUR pentru sprijinirea guvernanței, a cunoștințelor și a investițiilor în 18 bazine hidrografice transfrontaliere majore din 47 de țări din Africa și Asia Centrală. Aceasta include inițiative precum Fondul internațional pentru Marea Aral și programul „Africa albastră”. [76:  	Convenția privind protecția și utilizarea cursurilor de apă transfrontaliere și a lacurilor internaționale.]  [77:  	Strategia europeană de abordare a celor mai presante provocări globale și de mobilizare a unor investiții în valoare de până la 300 de miliarde EUR pentru proiecte durabile și de înaltă calitate https://commission.europa.eu/strategy-and-policy/priorities-2019-2024/stronger-europe-world/global-gateway_en.] 

UE va consolida parteneriatele naționale și regionale în domeniul apei. Printre acestea se numără Agenda pentru apă a Uniunii pentru Mediterana 2030 și viitorul nou Pact pentru Mediterana, pentru a aborda deficitul tot mai mare de apă și impactul climatic în regiune. UE va sprijini țările candidate și țările vizate de politica de vecinătate, inclusiv prin intermediul Cadrului de investiții pentru Balcanii de Vest și vecinătatea estică și al Mecanismului pentru Ucraina. În acest context, abordarea strategică a UE privind Marea Neagră[footnoteRef:78] este deosebit de importantă, în sprijinirea comunităților locale împotriva, printre altele, a daunelor aduse mediului provocate de război. UE va propune introducerea legislației relevante privind apa în acquis-ul reglementat de Tratatul de instituire a Comunității Energiei[footnoteRef:79]. UE și Asia Centrală își vor consolida cooperarea prin intermediul parteneriatului strategic convenit recent, cu un pachet de investiții Global Gateway în valoare de 12 miliarde EUR, care se va concentra asupra a patru priorități-cheie, printre care clima, apa și energia. Industria de vârf a UE în domeniul apei este esențială pentru a sprijini țările partenere, pentru a dezvolta tehnologii eficiente din punctul de vedere al consumului de apă, pentru a finanța infrastructura durabilă și pentru a stimula inovarea. UE va sprijini stimulentele pentru politici, mecanismele de finanțare și IMM­urile din domeniul apei pentru a profita de oportunitățile de piață relevante. [78:  	JOIN(2025) 135/3, Comunicare comună către Parlamentul European și Consiliu – Abordarea strategică a Uniunii Europene cu privire la regiunea Mării Negre. ]  [79:  	Tratatul de instituire a Comunității Energiei – pagina de internet a Comunității Energiei.] 

UE își menține angajamentul de a contribui la eliminarea deficitului considerabil de finanțare internațională în domeniul apei. Prin intermediul Global Gateway, UE și statele sale membre rămân cel mai mare contribuitor la ajutorul oficial pentru dezvoltare, inclusiv în ceea ce privește infrastructura de apă și soluțiile bazate pe natură, consolidate prin mobilizarea implicării sectorului privat prin intermediul Fondului european pentru dezvoltare durabilă (FEDD +). BEI și Banca Europeană pentru Reconstrucție și Dezvoltare, împreună cu alte bănci multilaterale de dezvoltare, s-au angajat la niveluri mai ridicate de finanțare pentru securitatea apei și își vor consolida cooperarea[footnoteRef:80]. UE va continua să sprijine investițiile în principal prin mecanisme de finanțare mixtă și garanții și prin îmbunătățirea climatului de investiții prin facilitarea reformelor juridice și promovarea unor standarde sociale și de mediu ridicate. Printre acestea se numără inițiative precum Climate Investor 2, un mecanism de finanțare mixtă care mobilizează până la 2,2 miliarde EUR pentru proiecte de infrastructură în domeniul apei, al salubrității și al oceanelor, precum și achiziții strategice și sprijin pentru cadrele de mediu, sociale și de guvernanță. Parteneriatele pentru comerț și investiții curate ar putea juca, de asemenea, un rol. [80:  	https://www.eib.org/files/press/CommitmenttoWaterSecuritywithlogos.pdf. ] 

	Promovarea rezilienței în domeniul apei prin intermediul Global Gateway, prin sprijinirea inițiativelor prioritare în domeniul apei și prin consolidarea angajamentului național și regional.
	Începând cu 2025



5.	CONCLUZII
Comisia invită statele membre, partenerii instituționali, întreprinderile și toate părțile societății să ia măsuri în concordanță cu orientările indicate în prezenta strategie. 
Începând din decembrie 2025, Comisia va convoca, o dată la doi ani, un Forum pentru reziliența în domeniul apei, reunind într-un dialog incluziv părțile interesate din UE și alte părți relevante, pentru a evalua progresele înregistrate în ceea ce privește consolidarea rezilienței în domeniul apei la toate nivelurile de guvernare, în sectorul economic și în societatea civilă, precum și pentru a monitoriza punerea în aplicare a prezentei strategii.
În 2027, Comisia va efectua o evaluare intermediară a progreselor înregistrate în punerea în aplicare a acțiunilor incluse în prezenta strategie. De asemenea, va efectua o primă evaluare a gradului de adoptare a Recomandării privind eficiența apei înainte de toate. În acest context, unele dintre acțiuni pot fi actualizate sau revizuite. 
În 2029, Comisia va evalua progresele înregistrate, inclusiv o evaluare completă a acțiunilor naționale întreprinse în conformitate cu Recomandarea privind eficiența apei înainte de toate. Comisia va identifica, de asemenea, posibile acțiuni suplimentare necesare pentru a răspunde preocupărilor emergente și, în consecință, va revizui, după caz, obiectivele și acțiunile identificate, în vederea realizării rezilienței în domeniul apei în toate sectoarele societății.

ANEXA I – LISTA COMPLETĂ A ACȚIUNILOR

	
	ACȚIUNI
	Calendar

	REFACEREA ȘI PROTEJAREA CICLULUI APEI

	
	Stabilirea, inclusiv prin dialoguri structurate cu statele membre, a priorităților de punere în aplicare a Directivei-cadru privind apa și a directivelor privind inundațiile, punând accentul pe calitatea și cantitatea apei. 
	2025-2026

	
	Revizuirea Directivei-cadru „Strategia pentru mediul marin”.
	2027

	
	Elaborarea unor indicatori privind deficitul de apă și a unor orientări tehnice privind planurile de gestionare a secetei.
	2026-2027

	
	Pentru a aborda principalele surse de poluare:
· inițiativă public-privată de realizare a unui progres tehnologic în ceea ce privește metodele fezabile și accesibile de detectare și remediere a PFAS și a altor substanțe chimice persistente, în cazul în care se identifică partenerii potriviți;
· lansarea unui set de instrumente de asistență pentru statele membre, menit să sprijine acțiunile de reducere a poluării cu nutrienți, inclusiv prin modele îmbunătățite, hărți interactive și schimburi de bune practici.
	
2027



2026-2027

	CONSTRUIREA UNEI ECONOMII INTELIGENTE ÎN DOMENIUL APEI, CARE SĂ NU LASE PE NIMENI ÎN URMĂ, SĂ SPRIJINE COMPETITIVITATEA UE ȘI SĂ ATRAGĂ INVESTITORII

	
	Recomandarea privind principiul „eficiența apei înainte de toate”, orientări și raportul AEM privind potențialul neexploatat de utilizare eficientă a apei.
	2025-2026


	
	Sprijinirea adoptării practicilor de reutilizare a apei și dincolo de agricultură și revizuirea Regulamentului privind reutilizarea apei.
	2026-2028

	
	Aprovizionarea publică cu apă: 
· sprijin pentru reducerea scurgerilor și modernizarea infrastructurii și evaluarea aprofundată a datelor.
	2025-2028

	
	Agricultură: 
· maximizarea utilizării planurilor strategice PAC pentru reziliența în domeniul apei prin schimbul de cunoștințe și soluții inovatoare promovate de rețeaua PAC a UE, prin Parteneriatul european pentru inovare (PEI-AGRI), precum și prin servicii îmbunătățite și independente de consiliere agricolă;
· în următoarea perioadă de programare, continuarea acordării de stimulente fermierilor în vederea îmbunătățirii performanței în materie de mediu și climă a exploatațiilor lor, inclusiv în direcția unei mai bune gestionări a apei.
	
2025-2026

	
	Industrie și energie: 
· lansarea unui proiect-pilot pentru promovarea utilizării eficiente a apei, inclusiv a tehnologiilor fără apă și cu ciclu închis al apei, în anumite clustere industriale;
· includerea utilizării apei printre parametrii unui sistem comun al Uniunii de evaluare a sustenabilității centrelor de date și propunerea de standarde minime de performanță privind consumul de apă;
· inițiativă public-privată de realizare a unui progres tehnologic în ceea ce privește metodele fezabile și accesibile pentru răcirea uscată, în cazul în care se identifică partenerii potriviți.
	2025-2026

	 
	Promovarea schimbului de bune practici privind bilanțurile de apă dulce, contabilizarea fluxurilor de apă, eficiența utilizării apei și măsurarea inteligentă a consumului de apă în toate sectoarele economice.
	Începând cu 2025

	
	Evaluarea calității datelor disponibile privind apa și, după caz, prezentarea unei propuneri legislative pentru introducerea unor noi module de conturi economice de mediu pentru conturile de apă. 
	Până la sfârșitul anului 2026

	ASIGURAREA APEI CURATE ȘI LA PREȚURI ACCESIBILE PENTRU TOȚI, RESPONSABILIZAREA CONSUMATORILOR ȘI A ALTOR UTILIZATORI

	
	Abordarea amprentei de apă a produselor atunci când se stabilesc sau se actualizează cerințele în temeiul ESPR și al etichetei ecologice a UE.
	2025-2027

	
	Promovarea celor mai bune practici privind sensibilizarea publicului și rolul tarifării apei pentru a promova eficiența utilizării apei, recuperarea costurilor și principiul „poluatorul plătește”, precum și guvernanța națională aferentă în domeniul apei.
	2026-2027

	
	Stimularea eforturilor de asigurare a rezilienței în domeniul apei în mediul construit prin intermediul viitorului program de lucru pentru perioada 2026-2027 al Mecanismului pentru noul Bauhaus european și al viitorului plan privind locuințele la prețuri accesibile.
	2026

	GUVERNANȚA ȘI PUNEREA ÎN APLICARE PENTRU A STIMULA SCHIMBAREA

	
	intensificarea măsurilor de asigurare a respectării legislației și lansarea de dialoguri structurate cu toate statele membre pentru a accelera și a intensifica punerea în aplicare a acquis-ului UE în domeniul apei, pe baza priorităților-cheie în materie de asigurare a respectării legislației care decurg din cea mai recentă evaluare a planurilor de management al bazinelor hidrografice și al riscului de inundații.
	2025-2026

	
	În cadrul Comunității de bune practici „Coeziune pentru tranziții”, organizarea unei cooperări periodice cu regiunile, orașele și autoritățile din domeniul apei, pentru a promova schimbul de bune practici privind „peisajele-burete” și cooperarea transfrontalieră în domeniul apei, identificate în cadrul Interreg.
	2025-2027

	
	Lansarea unui vizualizator care integrează date de mediu cu date referitoare la rețelele de apă și energie pentru a sprijini statele membre în eforturile lor de amenajare a teritoriului în vederea identificării celor mai bune zone pentru localizarea avantajoasă pentru toate părțile a operațiunilor comerciale cu utilizare intensivă a apei.
	2027

	 
	[bookmark: _Hlk197773047]Crearea unui forum privind reziliența în domeniul apei. 
	Începând cu 2026

	FINANȚARE, INVESTIȚII ȘI INFRASTRUCTURĂ PENTRU ASIGURAREA UNEI APROVIZIONĂRI STABILE

	
	Lansarea Programului BEI privind apa și a Mecanismului de consiliere în domeniul apei durabile, în cooperare cu Comisia, pentru a intensifica asistența acordată potențialilor contractanți de împrumuturi, sporind rezerva de proiecte.
	2025

	
	Sprijinirea statelor membre și a regiunilor în reorientarea fondurilor politicii de coeziune pentru reziliența în domeniul apei în cadrul evaluării la jumătatea perioadei.
	2025

	
	[bookmark: _Hlk197773761] Înființarea unui Accelerator de investiții pentru reziliența în domeniul apei.
	2026-2027

	
	Lansarea unei inițiative privind coridoarele verzi și albastre pentru a sprijini refacerea mediului și a infrastructurii ecologice, inclusiv a râurilor și a zonelor umede, și refacerea zonelor costiere, pentru a restabili ciclul apei printr-o abordare de la sursă la mare. 
	2027

	
	Adoptarea unei foi de parcurs pentru credite pentru natură pentru a valorifica potențialul acestor instrumente și pentru a stimula extinderea acestor piețe.
	2025

	 
	Utilizarea Instrumentului de sprijin tehnic pentru a ajuta statele membre să abordeze provocările legate de apă, în special cele identificate în cadrul semestrului european.
	Începând cu 2025

	DIGITALIZAREA ȘI INTELIGENȚA ARTIFICIALĂ PENTRU A ACCELERA ȘI A SIMPLIFICA BUNA GESTIONARE A APEI  

	
	Dezvoltarea și punerea în aplicare a aplicațiilor Destinația Pământ și Digital Twin Ocean pentru reziliența în domeniul apei și, până în 2030, punerea capacităților la dispoziția administrațiilor naționale și locale din UE și din afara acesteia.
	2025-2030


	
	Elaborarea unui plan de acțiune la nivelul UE privind digitalizarea în sectorul apei, inclusiv a unei inițiative la nivelul UE privind contorizarea inteligentă pentru toți.
	2026

	
	Lansarea unui centru tematic privind apa în cadrul Copernicus. 
	2026

	CERCETARE ȘI INOVARE, INDUSTRIA APEI ȘI COMPETENȚE PENTRU CONSOLIDAREA COMPETITIVITĂȚII

	
	O interfață științifică/politică pentru diseminarea rezultatelor proiectelor de C&I, finanțate de UE, de exemplu prin intermediul unei platforme de tip ghișeu unic.
	2026

	[bookmark: _Hlk197773859]
	Strategia C&I privind reziliența în domeniul apei.
	2026

	
	Alianța industrială inteligentă în domeniul apei pentru stimularea competitivității.
	2026

	
	Academia Europeană a Apei.
	2026-2027

	
	Comunitatea de cunoaștere și inovare (CCI) în sectoarele și ecosistemele de apă, marine și maritime din cadrul Institutului European de Inovare și Tehnologie (EIT).
	2026

	 
	Stimularea în continuare a cercetării și inovării pentru a promova desalinizarea durabilă.
	2026

	
	Water Tech Challenge (Provocarea legată de tehnologia apei), în cooperare cu CEI.
	de stabilit

	SECURITATEA ȘI PREGĂTIREA PENTRU STIMULAREA REZILIENȚEI COLECTIVE

	
	Sporirea rezilienței infrastructurii de apă terestre și offshore prin punerea în aplicare a Directivei privind reziliența entităților critice.
	2025

	
	Consolidarea sistemelor UE de alertă timpurie și de monitorizare în timp real prin consolidarea Observatorului european al secetei și a Sistemului european de avertizare în caz de inundații al serviciului Copernicus de gestionare a situațiilor de urgență.
	Începând cu 2025

	
	Adoptarea unui plan european de adaptare la schimbările climatice.
	2026

	
	Consolidarea prevenirii bolilor infecțioase cu transmitere hidrică prin punerea în aplicare a Regulamentului (UE) 2022/2371 privind amenințările transfrontaliere grave pentru sănătate.
	Începând cu 2022

	SĂ ACȚIONĂM LA NIVEL MONDIAL – PRIN PUTEREA EXEMPLULUI, PRIN ANGAJAMENT ȘI PRIN INIȚIATIVE

	
	Promovarea rezilienței în domeniul apei prin intermediul Global Gateway, prin sprijinirea inițiativelor prioritare în domeniul apei și prin consolidarea angajamentului național și regional. 
	Începând cu 2025

	
	Consolidarea guvernanței globale în domeniul apei prin implicarea în discuții privind un viitor cadru global de guvernanță a apei.
	Începând cu 2025

	
	Promovarea cooperării transfrontaliere în domeniul apei prin sprijinirea aderării la Convenția ONU privind apa.
	Începând cu 2025

	
	Sprijinirea accesului la o sursă îmbunătățită de apă potabilă și/sau la instalații sanitare pentru cel puțin 70 de milioane de persoane, deblocarea unor investiții mai mari și stimularea competitivității industriei apei din UE.
	în derulare

	
	Creșterea semnificativă a investițiilor în soluții bazate pe natură în infrastructuri sau în combinație cu infrastructurile.
	Începând cu 2026

	
	Integrarea apei în procesele internaționale, inclusiv în cele trei Convenții de la Rio privind schimbările climatice, biodiversitatea și deșertificarea.
	Începând cu 2025

	
	Consolidarea punerii în aplicare a obiectivelor și țintelor legate de apă[footnoteRef:81] ale Cadrului mondial pentru biodiversitate de la Kunming Montreal. [81:  	https://www.cbd.int/gbf/targets. ] 

	în derulare

	
	Consolidarea angajamentului UE în cadrul Convenției Ramsar.
	Începând cu 2025 

	
	Consolidarea angajamentului, printre altele, în cadrul G7, G20, al Coaliției pentru cooperare transfrontalieră în domeniul apei, al Freshwater Challenge și al Dialogului privind apa de la Baku.
	Începând cu 2025  

	
	Evaluarea nevoilor de investiții pentru fiecare țară candidată în vederea respectării acquis-ului în domeniul apei.
	Începând cu 2026 

	
	Intensificarea angajamentului în cadrul Uniunii pentru Mediterana și al Parteneriatului albastru pentru Mediterana.
	Începând cu 2025 






ANEXA II – PRINCIPALELE OBIECTIVE INTERMEDIARE PENTRU PERIOADA 2027-2033
	[bookmark: _Hlk197774368]
Refacerea și protejarea ciclului apei
Până în 2030, vor fi puse în aplicare măsuri de refacere pentru cel puțin 30 % din habitatele costiere și de apă dulce ale UE care nu sunt în stare bună (Regulamentul privind restaurarea naturii).
Până în 2030, cel puțin 30 % din speciile și habitatele care nu se află în prezent într-un stadiu corespunzător se încadrează în această categorie sau prezintă o puternică tendință pozitivă (Strategia UE privind biodiversitatea pentru 2030).
Până în 2030, cel puțin 25 000 km de râuri din UE vor trebui restaurați pentru a deveni râuri cu curgere liberă (Strategia UE privind biodiversitatea pentru 2030).
[bookmark: _Hlk197774391]Până în 2027, statele membre vor trebui să protejeze, să îmbunătățească și să refacă toate corpurile de apă de suprafață și subterane în scopul obținerii unei stări bune (Directiva-cadru privind apa).
Construirea unei economii inteligente în domeniul apei, care să nu lase pe nimeni în urmă, să sprijine competitivitatea UE și să atragă investitorii
Până în 2030, sectoarele cu cel mai mare consum de apă vor fi adoptat și consolidat practici eficiente din punctul de vedere al consumului de apă, inclusiv următoarele sectoare, pe baza legislației UE existente:
· energia: planurile naționale de renovare a clădirilor, care trebuie să fie prezentate până în 2026, vor începe să fie implementate în fiecare stat membru pentru a realiza transformarea progresivă a clădirilor existente în clădiri decarbonizate și foarte eficiente din punct de vedere energetic până în 2050, inclusiv prin abordări și programe care vizează tratarea apei (Directiva privind performanța energetică a clădirilor);
· industria:  utilizarea apei va începe să fie redusă în mod concret în cadrul celor mai mari procese de producție industriale și zootehnice din UE (Directiva privind emisiile industriale).
În plus, în ceea ce privește agricultura, până în 2027, planurile strategice PAC au oferit sprijin pentru practici (dincolo de cerințele obligatorii) de îmbunătățire a sănătății solului (și, prin urmare, de îmbunătățire a retenției apei și de limitare a eroziunii) pe 47 % din suprafața agricolă a UE. Sprijinul pentru practicile de utilizare durabilă a pesticidelor și de îmbunătățire a gestionării nutrienților va acoperi 27 % și, respectiv, 15 % din suprafața agricolă a UE (sprijinul PAC și planurile strategice PAC).
Până în 2030, statele membre cu niveluri de scurgere a apei care depășesc pragul la nivelul UE – care urmează să fie stabilit până în 2028 – vor prezenta un plan de acțiune cu măsuri de reducere a scurgerilor în rețelele lor de aprovizionare (Directiva privind apa potabilă).
Până în 2030, Comisia și statele membre vor promova reutilizarea apelor uzate urbane epurate în toate scopurile adecvate, nu doar în agricultură, și vor evalua fezabilitatea și oportunitatea stabilirii unui obiectiv al UE privind reutilizarea apei în toate sectoarele economice (Regulamentul privind reutilizarea apei).
Asigurarea apei curate și la prețuri accesibile pentru toți, responsabilizarea consumatorilor și a altor utilizatori
Până în 2027, statele membre vor introduce facturi transparente la apa potabilă și la apele uzate, pentru a spori gradul de sensibilizare a consumatorilor cu privire la consumul lor și la prețul real al apei, precum și sisteme de supraveghere pentru monitorizarea parametrilor de sănătate publică în apele uzate urbane în caz de urgență (Directiva privind apa potabilă, Directiva privind epurarea apelor uzate urbane). 
Până în 2029, statele membre vor informa Comisia cu privire la măsurile luate pentru a îmbunătăți accesul la apă potabilă și la servicii de salubritate pentru toți, inclusiv pentru grupurile vulnerabile și marginalizate, și vor începe să transmită Comisiei date actualizate o dată la șase ani în această privință (Directiva privind apa potabilă și Directiva privind epurarea apelor uzate urbane). 
Până în 2030, UE va sprijini accesul a 70 de milioane de persoane la o sursă îmbunătățită de apă potabilă și/sau la instalații sanitare (angajamentul UE în cadrul Agendei de acțiune privind apa). 

Până în 2033, toate orașele cu peste 100 000 de locuitori din UE vor elabora planuri integrate de gestionare a apelor uzate urbane, acordând prioritate soluțiilor bazate pe natură și infrastructurilor verzi/albastre (Directiva privind tratarea apelor urbane reziduale).

